
ELŐSZÓ. 



Őszintén megvallom, csak úgy félkedvvel fogtam éhez a fordításhoz. 
Mert nekem a fordítás nem mesterségem, s ezenkívül ellene is vagyok 
minden idegenségnek, a mi a magunk világába akár egész mű, akár csak 
egy szó alakjában is bejön és helyet foglal. Meg aztán lehangolt az a 
tudat, hogy nálunk a fordítást szószerint kívánják, holott nekem meg más 
a nézetem. Én nem szeretem az olyan képet, a melyen az emberek szeme- 
pillája szálankint meg van festve, s a távolban futó katonán minden gomb 
meglátszik. A mi eszünk járása más, meg az olaszoké is más. Ha az 
olaszos szóképeket nem magyaros szóképekkel, csupán a megfelelő sza- 
vakkal tükrözöm vissza, az nekünk nem tetszhetik. Ha az olasz történe- 
lemnek előttünk érdektelen politikai torzsalkodásait, s az akkori pártok 
egymásra való agyarkodásait lefordítom, az minket ásításra késztet; ha 
meg a rímeket is belemunkálom, ki kell tekernem a kezét lábát minden 
gondolatnak, s ha formára egyező fordítást adok is, a műnek a lelke 
hiány zani fog. 

Hát mondom, ezeket . meggondolva, nem éreztem kedvet a Dante 
Pokla lefordításához, de aztán mégis munkára bátorított az a gondolat, 
hogy a nagy közönség, a melynek egy könnyen folyó és könnyen ért- 
hető fordítást akarok adni, talán egy nézeten van velem, és a jóakarato- 
mat méltányolva, nem rója fel bűnül a gyöngeségemet. 

A fordításl3an Gauss Viktor, ez a kiváló műveltségű író segített. 
Neki az olasz nyelv anyanyelve, s ő így készséggel megtette azt, hogy 
minden verset lefordított nekem szórói-szóra, a mint kívántam ; tekintet 
nélkül a szórendre, s a mondat értelmére. Azokat a politikai czélzásu he- 
lyeket, a miknek a megértésére maguknak az olaszoknak is külön ma- 
gyarázókönyvek és jegyzetek kellenek, kihagytam ; — a magyar közön- 
séget nem érdekelheti más, mint maga a költői mű, a Pokol, és az ott 
látott szenvedések és tájak leírása. 

A ki a Dante művét részletesebben kivánja tanulmányozni, ott van 
a M. T. Akadémia Dante-kiadása, a mit Szász Károly fordított. Ez bizony- 
nyal érdemesebb fordítás, mint az enyém, s hogy én ezt ismerve, mégis 
lefordítottam Dantét, az csak azért történt, mert a Pokol körképnek egy 
olcsón árulható Dante-fordításra volt szüksége, s olyan fordításra, a mit 
mindenki megérthet. 

G. G. 



Ki volt Dante ? 



A mi . nekünk Petőfi, meg politikai hitvallásában Kossuth Lajos, 
az az olaszoknak egyszemélyben Dante. Mióta van Olaszország, és 
van olasz nemzet, ő ennek a legnagyobb alakja. Az ő költeményé : 
a Diyina Commedia, az olaszok nemzeti nagyéneke, a minek haj- 
danta külön tanszéke volt minden egyetemen, a mit ma is tanítanak 
minden gimnaziáüs" iskolában, és a mit még a halászok, földmíve- 
sek is ismernek, szavalnak egész Olaszországban. 

Dante 1265 május havában született Firenzében. A szülői jó- 
módú nemesek voltak, és neki olyan nevelést adtak, a minőt csak 
lehetett. Tanult teológiát, jogot és filozófiát s már kora ifjúságá- 
ban hajlamot mutatott az irodalom iránt: 18 éves korában jelent 
meg az első verse, a rrii feltűnést is keltett, úgy, hogy Guido Ca- 
valcanti, a híres író, (a kit a pokolban megemlít) ekkor barátságot 
Itötött vele. 

Minket egyébiránt érdekel, hogy Dante abból a Frangepán 
családból ázármazik, a melynek vére ' a mienkkel keveredett, és a 
mi történelmünknek is egy fényes nevet adott. 

Körülbelül kilenc éves volt, mikor egy májusi mulatságon egy 
Beatrix nevű lánykával ' találkozott. Ez a találkozás egész életére 
nagy hatással volt A kora érettségü gyerek ann3ára megszerette a 
nyolc éves leánykát, hogy a mint maga megírja, lelkében • így ki- 
áltott fel : 

— Isten ez I Rajtam örökké uralkodni fog 1 

Azonban a lányka .nem lett az övé: egy gazdag florenci vette 
feleségül, s 1290-ben meghalt, a nélkül, hogy gyermeket hagyott 
volna hátra. Dante egy évre rá megnősült, de a szívében megma- 
radt a Beatrixe iránt való forró szerelem, mint a gyöngy a csi- 
gában s talán, hogy lelkében követte őt a másvilágra, innen eredt 
a nagy és örökbecsű Divina Commedia alapfonala. 



Abban az időben két politikai párt torzsalkodott az olasz föl- 
dön : a pápaság meg a császárság pártja. Dante eleinte a családi ha- 
gyományhoz híven pápapárti volt, később azonban, hogy a maga 
fejével gondolkozott, a császári pártra lépett, mert ebben látta az 
akkor óhajtva várt olasz-egység megvalósítóját. 

Az élece ettől kezdve csupa küzködés és hányódás. Majd 
mint katona, majd mint politikai követ szerepel ezentúl. Részt vesz 
csatákban és fontos küldetésekkel megbizva bolyong az európai ha- 
talmaknál. Volt Parisban, Angliában, Flamandban és Ausztriában is, 
egyízben mikor már száműzött volt, s a máglya-halál elől mene- 
kült, Magyarországba is elakart jönni, de ebben a sorsa meg- 
akadályozta. Rólunk a mennyországban meg is emlékezik, a mikor 
így kiált fel: 

O beata Ungheriay se non lascia fiu malmenare! 

Magyarul : 

Boldog Magyarország, a ki nem engeded magadat az orrod- 
nál fogva vezetni ! 

A politikai keserűségei a Divina Commediában találnak kifa- 
kadást. Az ellenségeit belerakja a pokolba, a jóbarátait a menny- 
országba. A városokra Ítéleteket és megjegyzéseket mond, a miket 
azok ma is restellenek, s oly remek nyelven ír, hogy az olasz nyelvet 
ez a hatalmas költemény mintegy megállítja az idő forgásában. E 
nagy költeményt ő maga csupán Commediának nevezi, a mivel azt 
akarja mondani: falusi éneky mert falusi nyelven írta, hogy amint 
ő mondja: még a leánykák is megértsék. Az olaszok később ékesí- 
tették meg a művet isteni jelzővel. 

Dante 1321-ben fejezte be sokat hányódott életét. Szülővárosa, 
hogy jóvá tegye az iránta való mulasztásait, a halála után a tem- 
plomban széket emelt, hogy onnan a Divina Commediát a népnek 
magyarázzák, s az első ilyen magyarázó a híres Boccaccio volt. 

ava-koromban voltam, mikor egyszer 
Az erdőn járva utat tévesztettem 
S elbódulva a rengeteg vadonban 
Sötét nagy fák közt találtam magam. 
Leírhatatlanul elátkozott hely! 
Most is hogy írom, átfut a hideg. 
De más dolgokra fordítom irásom: 
Elmondom mind, miket utamba' láttam. 

Álomszerű kábultság nehezült rám. 

Mikor az igaz utón andalogva. 

Betévedtem e sötét vad erdőbe. 

Csak mentem-mentem, mígnem a völgy végén 

Kopár és sziklás hegy meredt elém. 

A hegytetőt a leereszkedő nap 

Tündöklő fátyolával szőtte be. 

Hogy ezt megláttam, félelmem megenyhült, 

S miként tengerből a hajótörött, 

A partra lépve, visszanéz ijedten, 

Ugy néztem én a sötét völgyre vissza. 

No, itt kívülem ember sohse járt. 

Megpihentem. Aztán neki a partnak! 
Meg-megfeszülő lábbal hágva mentem. 
De kezdetén valék csupán az útnak. 
Midőn mint árnyék, napos délidőben, 
Egy pöttyös párduc jelent meg előttem. 

Megállt és nézett. Mozdultam. Megmozdult. 
Elállta utam. Mit tegyék, Teremtőm! 

Ez órában a kékes-szürke égen 

A tavaszhónap csillagai égtek. 

Ez óra volt tán, melyben a nagy Isten 

Megindította a világ mozgását. 

És monda: Legyen élet! Talán ha egyéb nem, 

E szent óra megment a fenevadtól. 

De im egy másik vad a szikla ormán: 

Egy villogó szemű szörnyű oroszlán. 

A feje fenn. Nyitott száján az éhség. 

Remegni látszik még á levegő is. 

A rémülettől megdermedve láttam. 

Egy farkas is mint lép ki a vadonból. 

Egy farkas, melynek undok soványsága 

Magában is a prédáért kiáltott. 

Miként a fösvény, a ki életén át 
Kuporgatott, és minden drága kincsét 
Egy szörnyű percben elragadni látja, 
S a félelem egész testét elállja, — 
így álltam én. A nyugtalan vadállat 
Mindig merészebb dühvel közelített 
És én hátráltam tőle félhalottan. 

Ily szörnyű pillanat volt, midőn végre 
Egy fehéren lebegő emberárnyék 
Jelent meg a zord erdő fái köztt 

— Segíts, — kiáltám, — könyörülj meg rajtam, 
Akár ember vagy akár égi lélek. 

— Nem ember — szólt — és nem is égi lélek. 
Ember csak voltam. 

S lassan hozzáríi jőve. 
És folytatá; Régen volt az, hogy éltem: 



i 



A POKOL VÓ 

Rómában akkor caesar, Július volt, 

Aztán Augusztus, a jó s nemes ember. 

A hamis hit volt uralkodó akkor. 

Költő voltam és dalt szerzettem arról, 

Ki Trójából jött: Ankizes fiáról. 

Hogy hamu lón a büszke Ilion. 

De te mért nem mégy tovább föl a hegynek, 

A melyen tul virul az élet földje? 

— Virgil volnál! — szóltam, hogy felocsúdtam, 
Oh Virgil, költők dísze, büszkesége. 

Te mesterem, forrásom, kitől annyi 
Bölcseséget és szépséget tanultam! 
De nézd, amott a vicsorgó vadállat, 
A mely az éhség dühével nyit állat. 
Ments meg tőle, te dicső halhatatlan. 

— Más útra térj, — szólt, hogy könnyezni látott — 
Mert ez az állat úr a maga utján, 

S nincs irgalma, oly gonosz és kegyetlen, 
S ha széttépett, még éhesebb miként volt. 
Mondom ez úr itt, sok állattal fajzó. 
Mígnem az agár jö, hogy őt megölje. 
És akkor többé nem fal fémet, földet. 
Az agár, az elűzi mindenünnen. 
És leveti a mélységes pokolra, 
A honnan őt a Sátán fölengedte. 
Jer hát, kövess. Én kalauzod leszek. 
És átvezetlek az örök országon, 
A hol csak jaj van s kínos epedések 
Egy új halálnak megváltó kezéért. 
S meglátod ott a szenvedés honában, 
A kik a tűzben is reménynyel élnek, 
Hogy egykor mégis fel-kiszabadulnak. 
És eljutnak a boldogok hónába. 
Ha ide is lesz utad, nélkülem lesz, 
Mert ott az Úr belépnem tiltva tartja. 
És más vezet, ki méltóbb lészen arra. 

— Költő, feleltem, arra a nagy Úrra, 

A kit nem ismersz, kérlek, ime téged. 

Vezess engem e szörnyű helyről el"; 

Vezess azokhoz, kiket emlegettél: 

Hadd lássam lenn a gyötrelmek hónát 

S a magasban szent Péter ajtaját. ^ 

Elindult. Én a merre ment, követtem. 



Nyugvóban volt a nap. És a homályból 
Az esti szellő lengett szerteszét. 
Mi haszna: nékem egyes egyedül 
Folytatnom kell a fájdalmas nagy utat. 
Bágyadt erőmnek pihenése nincs. 

Segítsetek nekem ti égi múzsák. 
Leányai a fényes értelemnek ! 
S emlékezet, ne hagyj el mostan engem: 
Nemes erőddel tündökölni készülj. 

— Költő, — mondám, — ki jószívvel vezérelsz. 

Elég erősnek látsz-e ilyen útra? 

Mert, a mint mondod, nem járt itt kivülem 

Romlandó testű gyönge földi ember. 

Csak Silvionak atyja, s az Erős Szent, 

A ki innen hozott erőt a hitnek, 

Azonban én ... ki engedi ezt nékem? 

Én nem vagyok sem Énea, se szent Pál, 

Meg méltónak ki tarthat erre engem? 

Őrültség ez, mondd meg kimélet nélkül. 

Te bölcs vagy, és jó, — s gondomat megérted. 

így szóltam, mikor újra nehéz kétség 

Szállott szivembe a zordon hegyen. 

S a mi előbb szabadulásnak látszott, 

Mint új örvény sötétlett most előttem. 

— Ha jól értettem a szavad, — felelt ó, 
A te szived a gyávaság szorítja. 

Hogy megkönnyebbülj, elmondom apróra, 

Hogy jöttem én segítségedre fel. 

Ott voltam, a hol végzetem lekötve 

Tart kezdettől. S egy nő-alak jelent meg 

Előttem, ott, de oly bűbájos lélek, 

Hogy alig szólt, feleltem : Parancsoljon. 

Két szép szeme tündöklött mint a csillag, 

És hangja .édes, lágy, csodásan zengő. 

így szólt: Óh nyájas mántuai lélek. 

Kinek neve még mindig él a földön. 

És élni fog, míg- lesz, ki emlegesse. 

Az én fenn élő egyetlen barátom 

A vész torkában áll itt a hegyen; 

Menj, menj, tüstént és mentsd meg őt a vészben, 

S vigasztald meg, hogy engem is vigasztalj ! 

Nevem Beatrix, s a Magasból jöttem. 

És a Magasba, a mint visszatértem 

Az Ur előtt a nevedet dicsérem. 

— Erényes hölgy, — feleltem útra készen, — 
Parancsod nékem magadért is édes. 

De mondd okát: hogyan nem félsz e helytől. 
Hogyan nem féltél ide alászállni? 

— Én — így felelt, — csupán oly bajra nézek, 
A mely másnak baj. Nékem tűz nem árt. 

A Szűzanya szólt Lucsiának ott-fenn: 
Keressen engem, s hívjon oltalomra. . 
S az szólt: Beatrix, miért nem segíted. 
Ki képedet lenn a szívébe' hordja, 
lm ott az erdő mélyén áll szorongva. 
És én siettem. 

S ahogy így beszélt 
Mindkét szemébe könycseppek tolultak. 
És én eljöttem. Mért habozol tehát? 
Ott fenn a három égi hölgy kegyében, 
Itt védő jobbom minden oltalmában, 

Mit árthat néked bárhova követsz is? 

• 

Mint a virágok, a mik éji dértől 
Konyultan és csukottan álltak eddig, 
S hogy jö a nap, kinyílnak sugarától, 
És újra egyenest az égre néznek. 
Ügy hatott rám Virgil szelid beszéde. 
És szóltam: Áldott emléke is áldott. 
Ki mennyből engem ígyen megsegített. 
S te nyájas, jó, ki rögtön szót fogadtál. 
Az isten áldjon téged is uram meg. 

Ezt mondva, újra megindult előttem, 

S mentünk az erdő mély, homályos utján. 



ÉNRAJTAM ÁT AZ UT A KÁRHOZATBA, 

ÉNRAJTAM ÁT AZ ÖRÖK GYÖTRELEMBE, 

ÉNRAJTAM ÁT AZ ELVESZETTEK KÖZÉ. 

AZ IGAZSÁG TEREMTETT IDE ENGEM. 

MÉLY ALAPOM AZ ISTEN BÖLCSESÉGE. 

LERONTHATATLANNÁ EMELT HATALMA. 

ELŐBB VOLTAM, MINT A TEREMTETT DOLGOK, 

S TOVÁBB LESZEK, MINT MINDEN MÁS TEREMTMÉNY. 

HAGYJÁTOK EL A REMÉNYT, KIK BELÉPTEK ! 

Sötét betűkkel volt e szózat írva 

Egy nagy kapun, a mely tátongva állt. 

— Mester, — mondám, — e szavakat nem értem. 

O látva, mily levert, nyomott vagyok, 

így szólt: 

— Ne félj, szedd össze magadat. 
lm ez a hely, a melyről már beszéltem: 
Meglátod benn a gyötrelmek lakóit 
Kik a földön az Istent elvesztették. 

Kezét kezemre tette, s biztatóan 

Nézett szemembe, úgy hogy én legottan 

Erőt éreztem. 

És akkor beléptünk. 

Minő zsivaj! sírás és jajongások! 
Az ég is bús: csillagtalan, sötét. 
Alig mentünk, s én már könyezve mentem. 

A nyelvek szörnyű zagyvaléka volt ez: 
A fájdalom s harag kiáltozása, 
Sóhajtások és kezek csattogása. 
A közel s távol telve ilyen zajjal, 
S a hangokat mintha a szél kavarná. 

Megkábultan a fájdalmas zsivajtól 
Kérdeztem : Mester, mondd, ezek mi hangok, 
S mi nép van itt ily szörnyű gyötrelemben? 
És ő felelt: 

— lm itt azok az árnyak, 
A kik a bűnt s az erényt egybevették. 
Ezt nem keresték, és azt nem kerülték. 
Közöttük égi angyal is de sok van. 
Ezek se hűk, se lázadók nem voltak. 
S így nincs helyük sem ottan a magasban, 
Sem itt a mély be nem fogadja őket. 

— De mondd: mi szenvedés lehet a sorsuk. 
Hogy így kiáltnak, ily szívszaggatóan? 

Dante Alighieri : A Pokol. 2 

— Megértheted: halált kivannak, egyre. 
És élni inkább élnének a tűzben 
Hogysem fenn és lenn egyaránt utáltán. 
Egy szó nem sok : annyit sem érdemelnek ! 

Ekkor egy zászlót láttam megjelenni, 

A mely forogva forgott, és utána 

A lelkeknek oly sűrű sokasága. 

Hogy azt hittem sohsem élt annyi ember. 

Rohantak. Köztük megismertem egyet. 
Ez pápa volt. S erről itélve róluk. 
Gondoltam ők, méltók sohsem valának 
Azokra, kik az eget megtagadták. 
Sem Istenre, ki őket megvetette. 

Nagy bőgölyök és darazsak felbője 
Hajszolta ezt a népet egy-írányba; 
A köny s a vér patákba csurga róluk, 
S nem volt szünet e szörnyű üldözésben. 

Még távolabb a bágyadt szürkületben 

Új népcsoport egy nagy folyónak partján. 

— Mester, — mondám, — miféle nép az ottan, 
A mely tolongva tolong a folyónak. 

— Mindjárt látod: az Acheron az ottan, 
És megtudod, mi van amott a parton. 

Elhallgattam. A szememet lesütve 

Mentem vele egészen a folyóig. 

Ott egy fehérhajú agg jött a vizén 

Nagy csónakát ifjú-erövel hajtva. 

S kiáltva: 

— Jaj, tinéktek gonoszok ! 

Reátok nem süt Isten napja többet. 




áií 

ijöttök, át az örökös sötétbe. 
A tűz, a láng, a jég leszen hazátok ! 

— És te, — dörgött felém fordulva ekkor, — 
A holtak közt mi dolgod? Takarodjál! 

JÉs látva itt, hogy mozdulatlan állok, 

— Keress, — úgymond, — más csónakost magadnak, 
És más utat. Közénk való te nem vagy! 

— Ne ellenkezz Káron, — mondotta Virgil, — 
így akarják ezt fenity hát ne is kérdezz. 

A vén hajós reám pillant sötéten. 
Azokkal a vérben-forgó szemekkel. 
És gyapjas arca megenyhül irántam. 

A meztelen és elgyötört sereg most 
Megirtózva a Káron vad szavától 
Betolongott a csónak belsejébe. 
És ott sírva és fogvacogva szidta 
És átkozta az Ég minden lakóját. 
Az apját, anyját és a születését; 
A míg Káron a késedelmezőkön 
Végig-csapott az evezfílapáttal. 
Mint ősszel hull a levél a levélre. 
Úgy gyúlt itt Ádám romlott magva össze. 
S a nagy folyón alig hogy útnak indult, 
A parton már uj néptömeg nyüzsög. 

— Fiam, — monda a mester, — itt e népek 
A földnek minden országából jöttek. 

Az Ur haragja űzi hajtja őket. 
Oly gyötréssel e szomorú folyóhoz, 
Hogy gonoszabbat a túlon se várnak. 
Ezek a rosszak. És megértheted most, 
Mért épp te vagy, a ki ellen szól Káron. 

Itt rettentő dörgés remegtetett meg. 
Oly rettentő, hogy ellep a verejték, 
A hányszor ez fölrémlik a fülemben. 
Szél rohant át. A villámok cikáztak. 
A hogy álltam a könyáztatta parton, 
A rémület oly erővel rohant meg, 
Hogy ájultan omlottam le a földre. 



Mély álmomból nagy csattanás riaszt fel. 
Felpillanték, és elbámulva nézem 
Hogy hol vagyok. 

Partján a szürke mélynek, 
A melynek jajját a vihar túlbőgte. 
Nehéz köd ült, mindenfelé e tájon. 
lm Virgil is halványan áll előttem. 

— Gyerünk, — mondja, — a fájdalmas világba. 
Elől megyek. Jer bizvást én utánam. 

— Hogyan menjek, — feleltem csüggedően. 
Ha te, ki itt egyetlen támaszom vagy. 
Aggódva nézel az útra előre. 

— Nem félelem festi fehérre arcom, — 
A szenvedés, a sok jaj az hatott meg. 
Az út hosszú : Ne tétovázzunk többet ! 

Elindult. S így jutottunk mind előbbre, 
A körbe, mely a mélységet keríti. 
Csend, álló csend, csak sóhaj száll sóhajra. 
Oly fájón, hogy reszket a levegő is. 

Nők, gyermekek és férfiak vegyesen. 
Nem gyötörve, csak méla szomorún. 
Ezek voltak, a kik sohajtozának. 

— Nem kérdezed, mifélék itt e lelkek? 
így szólt Virgil, — mielőtt tova mennénk. 
Tudd meg: ezek nem bűnösök szegények. 
Csupán hogy őket keresztvíz nem érte, 

S nem imádták az Istent kellő módon. 
Én magam is, nézd, itt e körben élek. 
S bár nem kínoz se tűz, se jég, se sátán. 
Remény nélkül a vágy is szenvedés. 

E bús szavakra fájdalom fogott el : 

Mily nagy nevek, és mily dicső személyek 

Járják e tájt megcsüggedten, borúsan. 

— Mondd jó uram, volt mégis tán ki innen 
Megmenekült a maga érdeméből. 

Vagy máséból, és méltó helye van most. 

— Még jövevény voltam, — felelte, — itten. 
Midőn lejött egy nagyhatalmú szellem 
Koronázva a győzelem jelével. 

És elvivé magával ősapánkat: 
Ábelt, Noét, Mózest és Ábrahámot, 
És másokat a boldogság hónába. 
Az ég nem nyilt előbb soha e helyre. 

A míg beszélt, végigmentünk az erdőn, 

S a lelkek közt, a kik itt búsan élnek. 

A távolban ekkor a sötétséget 

Tűzfény nyilalta át és vágta széjjel. 

A fény maradt. S én láttam egy csoportot, 

A mit a többi tisztelettel nézett. 

— Mester, mondám, a ki a tudománynak 
S a művészetnek magad is nagyja vagy. 
Mondd, kik ezek, a kik így különjárnak? 

És ő felelt: 

— Sok érdemük a földön 
Fölsugárzott a magasság hónába, 
S az Ítélet szelíd volt ő-írántuk. 

Egy hang kiáltá: Tiszteljétek 

A nagy költőt, a ki im visszatért! 

Csend állt be újra, és én láttam ekkor 
Négy alakot. Fenséges árnyak ók. 
Nem szomorúak, de vidámak se éppen. 
Mélázva jönnek egyenest felénk. 

— Nézd azt elöl, pallos van a kezében, — 
így szólt Virgil, — királyi szép alak. 
Az ott Homér, s utána jő Horác, 
Ovid s Lukánusz, — névről ismered. 
A kiáltásra, mely előbb felhangzott 
Jönnek elém és megtisztelnek engem. 

A szépnek iskoláját egyesülten 
Láttam most itt Beszéltek egykicsit. 
És engem is intéssel üdvözölve. 
Körükbe vettek, s együtt mendegéltünk 
A fény felé. 

Elmondanom nem illik 
Hogy mit beszéltek, mert rólam beszéltek. 

Egy vár, a melyen hétszeres a bástya, 
S körül patak, — ez volt hová jutottunk; 
És hét kapun át pázsitos mezőre. 

Méltóságos és komoly árnyak itten. 
Sok nagynevű, s nagyobb is tán nevénél. 
Láttam Brútuszt, a ki Tarkvint elűzte, 
Platót, Szókratészt, Szaladint, Zénót, 




/// áll Mittosz a leszálló torokban 
S díihőttgre szór kemény itíhlel. 

Demokritoszt és Diogenes bölcset, 
És még sokat, a kiket mind leírni 
Egy ily könyvben talán unalmas lenne. 

A társaság itt elmaradt, s mi ketten 
Megint kiléptütik a csöndnek hónából, 
A reszkető sóhajjal telt homályba. 
Hol semmi fény, csak borongó sötétség. 



A második körbe szálltunk alá. 
A fájdalom már itt szünetlen jajgat. 
Itt áll Mínosz a leszálló torokban, 
S dühöngve szór kemény Ítéletet. 
Előtte nincs titok, leleplezett bűn, 
Melyik mit érdemel, azonnal tudja. 
Kigyófarka annyi gyűrűt vet ekkor, 
A hányadik kör illet árva lélek. 

Nagy sokaság nyüzsög folyton előtte: 
Egymás után lépnek elő szegények. 
És reszketőn várják sorsuk szavát, 
S a kezet, mely őket alátaszítja. 

Hogy meglátott, szólt, dolgát abbahagyva: 

— Te ki ide a gyötrelembe jöttél. 
Vigyázz hogyan járj, és hogy kikbe bizzál! 
Bejöttöd könnyű; hogy lesz távozásod? 

— Mit kiabálsz, — felelt Virgil helyettem. 
Az ő útját nem földi sors jelölte. 

így akarják, a hol ezt akarhatják. 

S ne szólj többet, mert szólni nincs jogod! 

És újra hallék jajgatást, sirást. 




Nincs semmi fény, csak tompa mély moraj. 

Mint tengeren, mikor vihar dühöng. 

Vad orkán ez : zuborgó forgatag, 

Mely pelyvaként hordja a lelkeket. 

Magasba kapva, mélybe ejtve le. 

Majd mint örvénylő órjás zuhatag 

Leszórja mind: sikoltva hullanak. 

Majd sírva száll újból magasba mind, 

A mint a szél röpíti vak dühvel 

S e vad hajszának vége-hossza nincs. 



A vér s a szív sok áldozatja ez, 
A kik iiem hallak mi a nem-szabad, 
S bűnük neve csak ez volt: szerelem. 



Mint télidön a seregély-csapat 
Sötét rajokban száll a föld fölött, 
így szálltak ók, és nem volt szünetük 
Reményük sem, hogy szünetük leszen. 
S miként a vándor darumadarak 
Szállnak kiáltva jajos hangokat, 
így lánam én a bünhödök sokát. 




— Mester, — mondám, — kik itt e bűnösök? 
És ö felelt: 

— Ez ftt Szemirámisz, 

Ki törvénynyel védte azt a gyönyört; 
A mit másutt törvénynyel tiltanak. 
A másik ott Egyiptom asszonya. 
Kiért bomlott a hós Antóniusz. 
Az ott Párizs, Trisztán, szép Heléna, 
S a vér tüzének más hiressei. 



A szánalom Ín újra elfogott. 
Hogy szinte ingadoztam lábamon. 
S idő telt el, mig újra szólni tudtam. 

— Mester, — mondám, — nézd ott egy ifjii pár. 
Kiket a szél, karján lágyan emel. 

Mint pelyheket; — szólhatnék-e velük? 

— Várj egy kicsit, majd errébb lengenek, 
És akkor kérd a szerelem nevében. 
Hogy szóljanak; és ök felelni fognak. 

— Oh szenvedő szép ifjú pár! — kiáltám, — 
Jertek hozzám, ha szólnotok szabad. 

És ök jöttek, mint két fehér galamb, 
Mikor kiterjesztett szárnynyal repül 
EreszkedSn a fészek ház fölé. 

— Ki vagy te jó, te nyájas ember itt, 
Kinek szíve mirajtunk megesett? 

Ha az isten hallgatna mireánk. 
Megesdenénk: adjon békét neked. 
Szólj mig a szél enyhültén állni enged, — 
Monda a nő. 

És folytatá szeliden: 

— Szülőföldünk a tenger ama partja, 
A hol a Pó folyam belé ömöl, 

S minket egygyé a szerelem fűzött. 
Oly szerelem, hogy még itt sem múlik, 
E bús helyen, hol nincs, csak szenvedés. 
A szerelem, az vitt halálba minket. 
És gyilkosunk Káinnal bűnhődik. 

Fejem lehajtva hallgattam szavát. 

És arcomat elönték könnyeim. 

S hogy Virgil kérdé, mire gondolok, 

— Oh Istenem, feleltem, mennyi vágy. 
És mennyi tűz. és édes gondolat 
Kisérheté e párt a földön át. 

— Szép Francseszka, — szóltam mostan neki. 
Mint szánlak én, ki nem fejezhetem. 

De mondd: mikor történt s miként sodort 
Benneteket bűnbe a szerelem? 

Kiket a szél, karján lágyan etiiel 

S a nő felelt: — Nincs égöbb fájdalom 

Mint az, mikor a nyomor nehezében 

A boldogságra visszagondolunk. 

De tudd meg hát: Mi ketten egy napon 

A szerelmes Lanszlóról olvasánk. 

A áorok közt tekintetünk megállt, 

S egymásra szállt, s -elpirultunk belé. 

Majd könnyezénk a bús történeten! 

Majd azt olvasva, mint ád égető 

Édes csókot a kedves a kedvesnek, 

Pál megcsókolt. S nem olvastunk tovább. 

Míg így beszélt, Pál, arcát elfödé. 

És sírt, de úgy sírt, hogy nem nézhetem-. 

S lerogytam ott, elesve, mint a holt. 



Örök esőy havas és ón-nehéz : 
Hull örökkön a szomorú helyen. 
Hová jutottunk a sötéten át. . 
A föld, a hid«g latyak bűzlik, itt, 
S háromfejű vadállat ugatoz : ' 
A Cerberusz. Kegyetlen szörnyeteg. 
Vérben forognak mindig szemei. 
. S a mint ugat, csimbókos rőt szakáll 
Leng állain. Nagy körmös lábai 
Olykor lecsapnak a lelkek közé, 
S megtépik azt, ki éppen ott szorong. 

•Hogy meglátott e szörnyű fenevad, 
• Felénk villanta vicsorgó fogát, 
S izgett-mozgott reánk mérgedve most. 
De vezetőm nem veszti el fejét : 

DcHue Alighieri : A Pokol. 

Rögöt kap fel, egy jókora rögöt, 
S a Cerberusz torkába beveti. 
Mint a kutya mikor húst faldokol, 
Úgy tón ez itt: egy percre hallgatott, 
S dülyedt pofákkal rágta, nyelte le 
A kőkemény nehéz nagy földrögöt. 

Végig mentünk a lelkek tömegén. 
Kik dermedten a sárban fekszenek, 
S nincs erejök, hogy megmozduljanak. 
De egy lám, mégis föltápászkodik. 
És így kiált: 

— Ismerj meg, ha lehet ! 

S én feleltem: 

— Lehet, hogy láttalak. 
De kínjaid úgy elváltoztatának. 
Nem tudhatom ki vagy szegény bűnös. 

S ő sírva szólt: 

— A torkosság, miatt 
Vagyok én itt, s ti hajdan engemet 
Csakkónak hívtatokr 

— Csakkó, — mondám, 
Ugy sajnállak, hogy ki se mondhatom, 
De szólj, miként Ítélsz most a fölött 
A mik fenn zavarják a fejeket. 



Szólt : 

— Firenzében nincs, csak két igaz. 
És azokra siket ma mind ahány, 
irigység, gőg és fösvénység a tűz, 
A mely a szívek belsejében ég. 




.S három fejii vadállat tigaloz: 
A Cerbertisz. Kegvelhn sziirnyeleg. 

A szava olykor zokogásba fúlt,- 
S fejét lehajtva újra elterült. 
Vezetőm szólt:' 

— Hagyd, többet nem felel, 
A míg az angyal meg uem jelenik, 
S a trombita le nem harsan ide. 
Akkor felölti testét mindegyik, 
S az ítélet szava örök leszen. 

— Mester, mondám, utána lépegetve — * 
Az utolsó Ítélet fordít-e 
Ezek sorsán, vagy visszahullanak ? 
Felelt: ' • 

— Az ember mennél istenibb, 
Annál inkább érzi a jót s a rosszat. 
Én nem hiszem, hogy- itt ez átkozott nép 
Tökéletesebb lenne valaha. 

Lejtőhöz értünk és itt megíélök 

A nagy Plútót, borzalmas ellenünket 



PAPE. SATAN, PAPÉ SATAN ALEPPE ! 

Hörgé- Plútó,. rekedten mérgesen. 

A nemes bölcs, ki mindenről tudott, 
Hozzám fordult, és bátorítva .szólt: 

— Meg ne rémülj : bármily hatalmas ö, 

m 

Nem tehet itt szalmát se elibénk. 

Aztán a püffedt ajkúhoz kiálta : 

— Hallgass farkas ! hallgass, te átkozott ! 
S rágd magadba epédnek mérgeit 1 
Hogy erre járjunk, fenn határozák, 

Ott fenn, a hol Mihály is lakozik, 
A ki levert minden gaz lázadót. 

Mint szélvihar, ha árbocot ledönt, 
S a megdagadt vitorlák hullanak, 
Akként zuhant Plútó a földre le. 



Mi meg szálltunk lejebb és mind lejebb 
A völgybe, mely uj fájdalmak hazája. 



Én Istenem ki gyűjti egybe így 
A szíveket rendítő szenvedést! 
Mint a hullám ahogy hullámra száll, 
És összecsapva egymásba vegyül. 
Akként mozgott tolongott itt a nép, 
Oly sokaság, hogy elfáradt szemem. 
Nehéz súlyok gördülnek föl s alá, 
Mellén tolja verejtékes erő: 
Sok sok ember, feszítve izmait. 

Kiáltanak, hogy összeütköződnek: 

— Minek tartod! Minek szórod kutya! 

Ekként forognak a nehéz homályban 
S a szidalom sok mocskos szója hull, 

— Én mesterem, mondd kik és mik ezek? 
Papok-e mind, mert sok a tonzúrás. 
Vagy másfélék e boldogtalanok? 

És ö felelt: — Vakelmék mindezek. 
Mert pénzüket nem pénzül forgaták. 
A pap köztük bizonynyal nem kevés: 
Fősvény pápák és más zsugorgatók 
Vannak köztük, tán meg is ismered. 
A fösvénység s a tékozlás e helyt 
Az ormokon, mint látod, összecsap. 
És visszafordul, meg feljő megint. 




Nehéz sulyok gördülnek föl s alá 
Mellén tolja verejtékes erö. 



1 

A bún kétféle, büntetésük egy. 
Az arany, mely fenn nyugtot nem hagyott 
Még itt sem hagy nyugtot sohsem nekik. 
Gyerünk tovább. 

És általhaladánk 
Egy forráson, a mely mocsárba vész. 
A neve Stix, habjai szennyesek, 
S benne a nép verekszik szüntelen; 
De nem kézzel: fejjel, lábbal, mellel 
S fogakkal marva egyik itt a mást. 
A bugyborék, mely itt felgyöngyözik 

4 

Sóhajtás mind, sphaj a víz alatt. 

A gyűlölségnék bűnös népe ez' 
S fekete sár most a lakóhelyük, 
A kiknek fenn az édes levegő 
Nem volt öröm, mert szívok elvadult. 

Mögöttünk elmaradt a vad m;ocsár 
És egy sötét, toronyhoz érkczénk. 

Két láng égett a torony tetején 

S az egyik, láng olyan nagy messzeségben. 

Hogy csillagfénynek tetsző szikra volt csak. • 

— Mit mondanak, — kérdem, — e tűzi jellel, — 
És amott meg mit felelnek reá? 

És kilv azok, a kik igy értekeznek ? 

— Ha a mocsár-köd kissé szerteszáll — . 
Felelt, — meglátod, a mit várnak itt. 

íjj még soha nem röpített nyilat. 

Oly sebesen, mint itt jött egy ladik. 
Egyetlen ember hajtotta felénk, 

S ígyen rikoltott: 

— Itt vagy hát, cudar! 

— Hiába kiabálsz így Flégiás 

így szólt Virgil, — ha meg is fojt dühöd. 
Által kell vinned e sártengeren ! 

Múlt áz, .ki rászedésből ocsúdik, 

Merón tekint, majd mérge felbuzog, — 

Toporzékolt dühében Flégiás. 

Virgil beszállt nyugodtan a ladikba, 

S intett nekem, hogy én is úgy tegyek. 

S a ladik suhant, metszve a vizet. 

Hogy szinte porzott, — úgy vitt Flégiás. 

De im a sárból fölmered elénk 

S megáll eg.y mocskos, borzalmas alak. 

— Ki vagy? — kiált, — és hogy kerülsz ide! 

— Bárki vagyok, -• feleltem, — nem jövék, 
• Hogy iit maradjak, mint te nyomorult, 

Nézd, te ki vagy, ki ily mocsokban élsz! 
És ő felelt: 

— Látod ki s mi vagyok. 

— Látom, szóltam, s tudom is hogy ki vagy. 
Habár tetőtől talpig fed a sár. 

Ekkor felénk kapott, hogy megragadjon. 
De Virgil állt, és visszalökte őt. 

— El innen, — szólt, — ebek közt a helyed ! 

És engem akkor Virgil átölelt. 
És megcsókolt és szólt: 

— Te büszke lélek. 
Kit ilyen ember így felháborít. 
Áldott a méh, mely téged hordozott! 
A gőg, mely ezt míg élt, úgy felfúvá. 
Itt lenn erőtlen tajtékos düh most. 
S hányan vannak, kik ma is odafenn 
Magasra hányják koronás fejük, 

S holnap disznók gyanánt fetrengenek 
E ronda sárban érdemük szerint. 

A part felől egy éles jajkiáltás 

Szállott felénk, hogy honnan, nem tudohi. 

Tágult szemekkel néztem mereven 

A táj felé, honnan a jaj jőve. 

És Virgil szólt: 

— Diz városnál vagyunk. 
Ez a pokol legnépesebb helye. 
És mind ki itt van, szörnyű bűnnel élt. 

— Már látom is, — feleltem tornyait, 
A sötétben vörösen izzanak. 

— Jól látod: örök tűz lobog belől, 
S a pokolnak ez immár mély helye. 

Magasfalu árkokhoz érkezénk, 
A mik körülveszik e bús helyet. 
Ugy tetszék, mintha vas- sánc volna ez. 
A csónak itten hosszan kanyarult 
És egyszer csak a partba ütközött. 

— Pusztuljatok, — kiáltott mérgesen, 
A csónakos, — ihol a várkapu ! 

A kapunál ezernyi sok ezer 

Az égből leszórt angyalok közül. 

— Ki az, — kiáltá egy, — ki földi testtel 
A lelkek országában járni mer? 

Bölcs mesterem egy percre elhagyott, 
S nekik halkan mondott itt valamit. 

— Jer hát magad, — felelték hangosan, — 
A másik meg térjen a földre vissza; 

Az ő gondja, hogyan jusson ki innen. 

Gondolhatod, ki könyvem olvasod, 
Hogy elbágyasztott itt a íélelem ! 

— Ne hagyj el, — mondám, — én jó mesterem! 
Ha nem bocsát e had, forduljunk vissza.-. 

És fi felélt: 

— Nem fordít vissza minket 
Semmi erő, ha utunk fenn akarják. 
Azért ne félj, bizalmad el ne veszd, 

. Várj itt reám, a míg . szólok velők. 

És erre elhagy. Fejem mégzúdul, 
És szivemben lüktet a félelem. 
Mit szól velők? Nem lehet hallani, — 
De látom :. mind befut a várkapun, 
S bedőrdül az, és rácsattan a zár'.' 
Vezérem ekkor hozzám visszatér. 
És azt mondja: — Hiába tiltakoznak. ' 
. Dacukra megjő majd a felelet. 

Hogy látta, milyen szintelen vagyok, 
. Arcáról eltűnt a boszankodás. 
Figyelve állt, a míg tekintete 
Általhatolni próbált a kődön-. 

— -. Ha nem jőn él, — szólt, — .hogy ha nem jőu . . . 
El kell és mégis el kell jönnie! 

Az ö komoly és szaggatott beszéde 
Olom gyanánt hullott szívemre itt. 

— Leszáll-e, — kérdem, — valaki felülről, 
E helyre hol Isten világa nem süt.? 

És ó felelt: 

— Én reménylem, leszáll. 
Megtettem már egyszer e zord utat 
A gaz Erikton kőnyőrgésire, . 

Hogy egy lelket kihozzak ama körből, 

A hol Júdás örökkön bűnhődik. 
És irt velem dacoltak akkor is. 

Mondott mást is, de már elfeledem. 
Mert a torony izzó tetőzetén 
Három nőt láttam, három fiiriát: 
Mind csuron vér, s körültük zöld kigyók, 
És viperák a homlokuk körül. 

— Nézd, — szólt Virgil, — balról az Megera; 
Jobbról Alektó, és a közepén 

Tezifon áll. 

És újra hallgatott. 
A fúriák mellüket körmölék 
S rikoltozva rikolták: 

Medúza ! 
Hol vagy, hol vagy, hozd rettentő fejed, 
Hadd változzék kővé ez eleven ! 

Én így is majdnem kővé változám, 
A rémület bennem . úgy megfeszült. 

— Fordíts hátat és hunyd be a szemed, — 
Monda Virgil, — mert vészes óra ez ! 



S megfordított s befogta a szemem. 



A viharnak sötét huUámam, 
Mint hegyről robogó szikladarab, 
Altaldörgött valami szörnyű zaj, 
Ugy, hogy a föld alattunk reszketett. 
Virgil ekkor levette a kezét. 
És szólt: 

— Nézz arra s lásd, mi készül itt. 

Mint a békák a kígyó láttakor 
Hanyatt-homlok rohannak szerteszét. 



1 

9 

Ugy futott itt mindien elkárhozott, — 
• Ezernyi ezer, valaki elől, 
A ki a vizén, mint más szárazon, 
Ugy járt és jött egyenest mifelénk* 
Balkezével: a párás levegőt * 
El-elhajtva bizton szilárdan jött. 
Az ég küldöttje volt e jövevény. 

Vezérem int, hogy csöndesen maradjak, 
S hajoljak meg. És ö is meghajolt. 
Nemes harag volt az égi lakón.. 
A kapura vesszővel rácsapott,. 
És. erre az megcsátt'anva kinyílt. 

« 

— Menyből leszórt hitvány gaz pártütők, - 
így szólt, ráhágva a küszöbre most, — 
Hogyítn mertek az égg'él szembeszállni 1 
Jól tudjátok, hogy torkotokra forr 
Minden dac és mindeil; ágaskodás ! 

Hozzánk nem szólt. Megfordult s visszatért 
Azon az úton, merről érkezett. 



Nem tett itt többé senki ellenünk. 

Hogy átléptük a nehé? küszöböt. 

Határtalan mező tárult elénk, 

A melyen sírok voltak a göröngyök. 

Izzó sírok. Látni irtóztató*! 

És minden sír tetóje megnyitott. 

És minden sírban élő szenvedés, 

Nyögés ts .jaj, hörgés és kínsohaj. 

— Mester, — kérdem, — e szerencsétlenek 
Kik és mik voltak? 




Dintc Alighítri: A Fok. 

S ó legott felelt: 

— Eretnekek, vallásfelforgatók, — 
S e sírok száma, lásd: töméntelen. 
És balra tért most a sírok között 
A fal mellett valami kis-úton. 

— Mester; mondám, a népet, mely itt szenved 
Láthatnám-e? A sír most mind nyitott. 

És őr meg nincs, a ki megtiltaná. 
És ö felelt: 

— Nem is lesz zárt előbb, 
A mig a nagy nap el nem jő reánk. 
"Nézd ott van Epikur és serege, 
Kik azt hivék: meghal a lélek is. 

E pillanatban hang szállott a sírból: 

— Állj meg kérlek, — így kiáltott rekedteii. 
Ki élőn jársz a sírok városában. 

Szavad után: hazád Toszkánia. 

A melynek egykor annyi bajt okoztam. 

Félve húzódtam vissza. Virgil ekkor 

így szólt: 

— Fordulj meg: Farináta ez. 

A sírban égő fölemelkedett. 

Ügy, hogy derékig láttam állva ót. 

Gőggel kérdé : 

— Kik voltak őseid? 

Elmondtam. Felelt: 

— Ellenségeim. 
Száműztem őket talán kétszer is, 

— Száműzted őket, ám ők vissza tértek. 

De a te pártod szanaszét maradt. 

4* 

A sírból akkor egy másik alak, 
A mely emennek csak álláig ért, 
Kelt fel és szólt: 

— Fiamról tudsz-e hírt? 
Miért nincs véled? 
S könyezett. Feleltem: 

— Hogyisne, engem éppen az vezet 
A kit Gidó, a fiad megvetett*) 

— Hogyan! kiáltá, hát már ö nem él, 
Hogy azt mondod ö róla: megvetett^ 

S hogy én késtem, aláhanyatlott újból. 
De Farináta, állt büszkén, merón. 
És szólt: 

— Az fáj, jobban miként e tűz. 
Hogy azt mondod, a pártom szerte züllött. 

Én társára gondolva, felelém: 

— Mondd meg neki, hogy él még a fia; 
És hogy némán álltam itt az előbb. 
Annak oka csupán e szörnyű hely. 

Új ösvényen haladtunk már tovább 
Zord sziklák közt, mely itt bóven hevert. 
Mély völgy felé, honnan bűz szállá fel. 
Ez egyszer oly maró tömegbe jött. 
Hogy lehúzódtunk tőle mind a ketten, 
Egy nagy sírhoz, a mit födél takart. 

A födélen irás volt. Olvasáni : 

ANASZTÁZIÜSZ PÁPA VAN K SÍRBAN. 
A KI FÓTINT AZ UTRÓI. EIvTEREI^TE. 

*) Guidó Cavalcanti, iró. 




A szirtek kőzi egy párkányon feküdi 
Az állehén-foganla vad barom. 

— Lassan menjünk, — szólt Virgil, — így a bűz 
Nem gyötri majd orrunkat annyira. 

S később meglásd, nem is törődünk véle. 

A lejtő sziklatörmelékkel telve, 
Mintha mindezt földrengés szórta volna. 
A szirtek közt egy párkányon feküdt 
Az áltehén-foganta vad barom,*) 
Ki ránk pillant, és tehetetlen düh 
Tajtékjával mardossa önmagát. 

Virgil kiáltá: 

— Azt hiszed talán, 
Athén királya jött el újra hozzád. 
Ki a földön halált adott neked! 
Eltakarodj utunkból, szörnyetege 

Mint a tagló, mikor hibásan üt, 

S a bika elszakítja kötelét. 

De menni nem tud, csak ugrál vakon, 

9 

Ugy tett ez itt: hányta-dobta magát. 

— Fussunk, — monda Virgil, — most lefelé, 
A míg dühöng. Jó, hogyha el nem ér! 

És én a mozgó kövek tetején 
Futottam, a mint erőm engedé. 

Hogy meglassultunk, szótlanul haladtam 
Virgil mellett az omladékokon. 

— Mire gondolsz? — kérdé Virgil az úton, — 
E sziklaromlás mit a bika őriz. 

Ez ejt bizonynyal töprengésbe téged. 
A mikor én először jártam itten, 

*) Minotaurus. 

A szikla még fenn állt meredeken, 
De mikor eljött a Szabadító, 
Hogy elvigye, a kiket említettem, 
E bűzös táj fenékig összerendült, 
És szerteromlott úgy, a mint itt látod. 

De nézz előre: a völgyben amott 
Látod-e a kígyózó vérfolyót, 
S a vérfolyóban a sok szenvedőt? 
A vad erőszak bűnös népe az. 

Széles mély árok, félkörbe hajoltan. 
Vonult a messze sík vidéken által. 
Partján nyilakkal, centaur sereg 
Futkározott föl és alá veszettül. 

Hogy alászálltunk, mindnyájan megálltak, 
S közülök három nyilat tett az íjjra. 

— Kik és mik vagytok! — kiáltott az egyik, 
S mi büntetés van szabva fejetekre. 
Beszéljetek, máskülönben lövök! 

A mester monda: 

— Csak Kironnak szólunk, - 
És te vigyázz: magadnak ne árts azzal, 
A mivel nékünk akarsz ártani. 
Aztán hozzám fordulva tolytatá : 

— Az ott Nesszusz, a ki Dejaniráért 
Holta után állott égő bosszút. 

Az ott középen Kiron s az meg Fóló. 
Az árok mentin ezrivel futosnak, 
S lenyilazzák a föl-fölbukkanókat. 

Kiron egy nyílnak tollával szakállát 
Megvakarva, a társainak így szólt: 




Az árok paríjdu ezrivel futosnak 
S lenyilazzák a fol-fölbukkanókat. 

— Nézzétek csak, a ki Virgil mögött jő, 
Lépteivel a köveket mozdítja. 

Hogyan van ez? Halottnak súlya nincsen! 

Helyettem néki megfelelt a mester: 

— Élő ez itt és nem mulatság hozta 
E helyre öt, hanem a kénytelenség. 
Egyvalaki pártolja őt a mennyben; 

Az küldött engem, hogy vezessem ezt, — 
És én téged az Úr nevére kérlek. 
Adj kalauzt e rettentő vad utón, 
A ki a hátán átvihessen minket. 

E szóra Kiron jobbra-balra fordul, 
És Nesszusnak azt mondja: 

— Vezesd őket. 
Vezesd és védd meg, ha ellenük állnak. 

Elindulánk partján e vérfolyónak, 

A mely buzgott, forrott és bugyborékolt. 

S az égő vízben szemig elmerülve 

Ültek sokan, és fel-feljajdulának. 

A nagy emberló visszafordul, és szól: 

— Mind zsarnok ez: gyilkos, fosztogató. 
Fenn koronás, itt lenn meg nyomorult. 
Itt van Nagy Sándor a világbíró. 

Itt Asszolinó s Opicczó da Eszti, 
A kit fia küldött a másvilágra. 

Aztán láttam, a kik a forró vérből 
Állig kivoltak. 

Szólt az emberállat: 

— Nézd azt, az szúrta át azt a szivet 
A kit népe a Themzének vidékén 

Az emlékében ma is áldva tisztel. 

Aztán láttam, a kik mellig kivoltak. 
És ezek közt megismertem sokat. 
A vérfolyó mindig ^és mindig kissebb. 
Úgy hogy végül térdig is alig ér. 

— A mint látod, hogy itt egyre sekélyebb, — 
így szólt Nesszusz, — amoda meg dagadtabb, 
S legmélyebb ott, hol a zsarnokok ülnek. 
Ott van Atilla, Pirrusz és effélék, 
Szemük' a vér örökkön könnyre gyötri. 

Ezt mondva megfordult és általugrott 
A vérfolyón. És elhagyott bennünket. 



Mi itt egy sűrű erdőbe jutottunk. 
Üt nem volt' benn. A fáknak lombjai 
Sötét-szürkék, a szokott zöld helyett, 
S az ágak meg görbék és bütykösek. 
Gyümölcs helyett, rajtok mérges tövis. 
A vadaknak nincs ily sűrű buvójuk 
A cserjés és bozótos Csecsinában. 
Itt fészkelnek a Hárpiák e fákon. 
Ez emberarcú madár-féle lelkek. 
Szárnyuk széles és lábukon nagy karmok. 
Sikoltásuk át-átnyilal az erdőn. 

A fák között mindenfelé sóhajtás, 

S nehéz nyögés, hogy borzongás futott át; 

És nem látom, kiktől jönnek e hangok. 

Megállottam. A mester rám tekintett. 
És azt mondta, a zavaromat látva: 
— Ha letörsz egy galyacskát itt e fákról. 
Az megfelel, a miről töprenkedel. 

Egy nagy kökénybokor mellett beszéltünk. 
Kinyújtottam a kezemet, s letörtem 
Egy ágacskát. És a bokor kiáltott: 

— Mért tépsz engem! 

És ott, a hol letörtem 
Vér bugygyant ki a csonka ág hegyéből. 
S a bokor újra így kiált jajongva: 

— Mért szaggatsz így! Nincs szánalom szívedben 
Hiszen egykor mi is emberek voltunk. 

De ha kígyók volnánk is a pokolban. 
Csak szánalom illethet minket itten. 

Mint a nyers ág a parázson susogva, 
Sisteregve mintha szél szállna száján. 
Úgy jött a szó a megcsonkult faágból. 
A szó s a vér. És én iszonynyal álltam. 

— Szegény lélek, — szólt Virgil, — túrd e bajt most. 
Hogy ez higyjen, azért volt csak e próba. 

De mondd el néki, hogy ki és mi voltál, 
Hogy az okozott kínok balzsamául 
Jó hiredet terjessze fenn a földön. 

A kökény-fa így szólt megenyhült hangon: 

— Oly szép szavak, minőket nem hallottam, 
A mióta e gyötrelem a részem. 

Én az vagyok, a kire szíve kulcsát 
A nemes Frigyes császár reá bizta. 
Én hű voltam, és titkait befedtem. 
De közénk lopta mérgét az irigység. 
És a császár elfordult a szívével. 
Ekkor nehéz búbánat szállt meg engem 
És így történt, hogy öngyilkossá lettem. 
De esküszöm e fa új gyökerére. 
Hogy hitszegő gaz egy percre se voltam. 

Mondd ezt el ott, az élfík közt, a hol még 
Jó híremet az irigység borítja. 
Elhallgatott. 

— Ha még szavát óhajtod, — 
Monda Virgil, — kérdezz, a mit kívánsz még. 

— Ügy megesett a szívem rajt, — feleltem, - 
Hogy nem tudok egy szót se szólni hozzá. 
De kérdezd te, a mit én kérdenék. 

— Elzárt lélek, — így kezdé erre Virgil, — 
Mondd meg. miként kerültetek e helyre, 
Hogyan lesz fa az emberi lélekből, 

S a végnapon miként áUtok elö? 

A fa a szélhez hasonlító hangon 
ígyen felelt: 

— Az öngyilkos ha meghalt. 
Lelkét Minosz e mélységbe dobatja. 

A földre hull itt, s a hova hull, marad, 

S kihajt miként a gabona, a földből. 

Először gyönge hajtás. Fölerősül 

És végre ágas, lombos, mint a többi. 

A Hárpiák e levelekből élnek . . . 

Oh istenem, mint fáj, a hogy letépnek! 

Ha eljön egykor az Ítélet napja. 

Testét a lélek újra visszakapja. 

Csupán mi nem, kik eldobtuk magunktól. 

Fel kell mennünk, s lehoznunk régi testünk, 

S felaggatnunk itt ezekre a fákra. 

Elhallgatott, s mi vártunk még szavára. 
De ime vad zaj dördül fel az erdőn. 
Ilyen zaj az, mikor az űzött vadkan 
Végig törtet csattogva és robogva 
S avar zörög, zizegnek a falombok. 




.fel 

Épp így futott egy ember mint a bomlott. 

Először egy, utána meg a másik 

Át tüskön- bokron. Őrült hajsza volt ez. 

Nyomukba meg csikasz dühös ebek. 

Hogy egyik összerogy, — legott előttünk 

Széjjel szaggatták összemarakodva, 

S elinaltak a vonagló tagokkal. 

Virgil kézen fog, s a bokorhoz lépünk 

A hol a földön párolgott a vér. 

— Ó Szentandrási Jakab! — így kiált 

A bokor vérkönnyeket permetezve. 

Mi haszna volt, hogy bennem védekeztél, 

S hogy engem is így össze tördelének. 

Vezetőm szólt: 

— Ki vagy te vérező fa? 
És az felelt: 

— Oh szánjatok meg lelkek! 
Szedjétek fel a lombokat körültem. 

Firenzei volt, ama föld szülöttje, 
A hol Atilla pusztított pogányul. 

S ez, felköté magát az ajtajára. 

Összeszedtem a véres lombokat. 
És odatettem a bokor alá. 

■ 

Elhagytuk őt, s egy síkföldre jutánk, 
A hol nincs fű, s nem él a moha sem. 
Az erdő koszorúzza ezt a síkot. 
Miként az erdőt a nagy vérfolyó. 
E sík homokföld, szinte végtelen. 
Óh milyen nagy a bosszúd. Istenem ! 
Itt láttam csak kábító félelemmel. 

Dante Alighieri : A Pokol. 



66 DANTE ALIGHIERI 

A meztelen lelkeknek nagysoka 

Járt-kelt futott e kietlen mezőn; 

Némelyik már a földön elterült. 

S nem hangzott más, csak kínos nagy sírásuk. 

A sivatagra, mint álló időben, 

A hogy a hó hull csendes lebegéssel, 

Úgy hullt az égből a sok lángpehely. 

S e tűzesőben, ez izzó homokban 

Nincs védelem. A nyomorult kezek 

Takarnak, fednek, kapkodva kapkodnak, 

S leseprik olykor a testről a lángot. 

— Mester, ki ismersz minden szenvedést itt, 
Ki az a nagy, ki dacolva a tűzzel. 
Hanyatt fekszik, s merev konok haraggal 
Az ég felé néz. 

Megfordul az erre 
És így kiált: 

— Olyan vagyok halottnak 
A minő fenn az életembe voltam. 
Nincs hatalom sem égbe, se pokolba. 
Mely olyan szenvedéssel verjen engem, 
Hogy testemet alázkodásra győzze! 

— Kapáneusz! — szólt Virgil oly haraggal 
Minőben őt nem láttam még az úton, — 
A te gögöd im a te büntetésed! 

Majd énfelém fordulva, szólt szelíden : 

— Ez egy király a Tébe ostromából. 
Ott is mindig harag tüzében égett. 

És nem becsült sem embert, sem az Istent. 
De jer, s vigyázz, ne lépj rá a homokra. 

Hallgatva ballagtunk az erdőszélen, 
Mígnem elénk lángolt a tűzfolyó. 



\ 

Két partja kő, s azok közt sisteregve 
Rohan a homok-sivatagon át. 

Hogy im bámulva állottarii előtte, 
Virgil így .szólt : 

— Elmondom most neked. 
Mi az, mit itt látsz, és honnan ered. 
A tenger közepén egy nagy hegy áll, 
S abban egy agg szörnyű nagy óriás. 
Feje arany, a melle szinezüst, 
Lejebb már réz, s a lába tiszta vas, - 
Csupán a jobb láb, az hitvány agyag. 

E testből — az arany-részét kivéve — 
Mindenünnen a könnyek hullanak. 
E könyek általtörnek a hegyen, 
S belőlök van, lásd, a pokol folyója: 
Az Aheron, a Stiksz s a Flegeton 
Egy folyó ez, csupán a neve három, 
S a hol végződik, neve: Kokitusz. 
De ideje, hogy távozzunk e helyről. 
Kövess : a gí)z megvéd minket a parton. 
S indultunk a gomolygó parti gőzben 
Egy oly magas töltésen, a minőt 
Flamandban látni csak a tenger mellett. 
A gát mentén egy nagy sereg jött szembe. 
Úgy néztek minket hunyorgó szemekkel. 
Mint a szabó mikor befűz a tűbe. 

— Nini! — kiáltott egy, — mi szél hoz erre? 
És megragadta szélét a ruhámnak. 

Noha az arca telve volt sebekkel 
S egész teste a tűz-fürdőt mutatta. 
Megismertem és meglepve kiáltám: 

— Brunettó! itt! hát csakugyan te volnál! 

— Ne állj, csak menj, és én megyek utánad. 

Mert a ki megáll ebben a csordában : 
Száz évig is az esson fekhetik. 

Fejem lehajtva mentem hát előtte, 

S beszélgeténk. Kérdezte hogyan jöttem. 

És szólt: 

— Az Ég kegyelmes teirántad, 

S ha én a földről nem távoztam volna. 

Munkáidban segítenék örömmel. 

Firenze vak, hogy érdemid nem látja; 

Vak és irígyj és zsugori a népe. 

De a te utad a dicsőség útja, 

S a pártok majd nevedért versenyeznek. 

— Ha az Isten meghallgatott vón engem, — - 

így feleltem, — élnél még jó tanítóm. 

Emlékszel-e, hogyan oktattál engem ? 

Én jóságos orcád szívemben őrzöm, 

S beszélek majd rólad ott fenn a mennyben. 

Aztán kérdem, kik még, a kik szenvednek, 

Amért a féríit nő-neven nevezték. 

És ő felelt: 

Papok ezek mindnyájan. 

Híres tudósok, s mind azon-egy bűnben. 

De már elég: látod amott a felhőt, 

A mely a földről száll: por az, barátom, 

A mit utánunk jövök lába ver. 

Vedd a kegyedbe az én Tezorómat, 

E könyvecskét, a melyben fenn még élek. 

Mást nem kérek. 

így szólt és visszatére 

A csapathoz, a melyből elővállott. 

Olyan volt ez, mikéntha Veronában 

A népünnep egy pontja volna éppen, 

A mint a meztelen versenycsapat fut. 

Hogy elnyerje a drága zöld köpenyt. 

Már mesziről hallottuk mint zuhog le, 

A másik körbe a Pokol folyója. 

Miként a méhkas mikor rajt ereszt. 

De közelebb már olyan harsogás volt. 

Hogy azt hittem : belé kell siketülnöm. 

Itt Virgil int, hogy övem adjam át 

Leoldtam hát a fehér kötelet. 

És összehajtogatva átadám. 

O jobbfelé fordulva leveté 

A mélységbe, hová a viz esik. 

— Mit jelent ez? — így tűnődtem magamban. 

A levegő sötét mélyében ekkor 
Megjelenik egy csodás szörnyeteg, 
A melyet látva nincsen olyan bátor. 
Hogy szive-lelke össze ne rendülne. 
Virgil hivón, int s az a levegőnek 
Sötétségében úszva közeleg. 
Az arca jóságos jó emberarc. 
De teste iszonytató szörnyeteg. 

Vadállat kezén hosszú szőrök, 

A hátán csillogó nagy pikkelyek. 

Tarkább szörnyet még szőnyegen se láttam, 

A mit csinál a perzsa képzelet. 

Úgy feküdött a partra meglapulva, 

Mint a folyón kikötött tutajok: 

Félig a vízben, félig szárazon, 

S kígyófarka a villáját forgatva 

A levegőben gyűrűket vetett. 

A kőparton jobbra leereszkedtünk. 

Hogy kerüljük az izzó homokot. 

S a mint így mentünk, sokaságot láttam 

A mélység és a tűz földje között 

— Menj, — szólt a mester, — nézd meg ókét is, 
Amig ezzel a szörnynyel alkuszom, 
Hogy átvigyen -hatalmas vállain. 

A szomorú . csapathoz lépdegélve 

Láttam mint, ülnek tűz és gőz között. 

S mint az ebek a forró nyár hevében, 

Hol a fogukkal kapnak légy után. 

Hol a lábukkal űzik a bögölyt, 

A mig a nyelvük tikkadtan lafog, — 

Úgy védekeztek ők a kínok ellen. 

Nem volt őrajtok egyéb különös. 

Mint egy tarsoly címerrel kitarkázva. 

Mind nagyurak az életökbe fenn, 

S mind nyomorult, a hol rang nincs közöttünk. 

Visszatértem. Virgil ott álla immár 
A szörny hátán és szólt: 

— _ Fel ide bátran! 
Én majd hátul. Te állj csak itt előttem. 
Hogy a farkával megvágni ne tudjon. 

Mint a ki hideglázban dideregve 

Reszket, s ettől a körme is fehérlik. 

Olyanná váltam én a felhívásra. 

Uj biztatás kellett, hogy odaálljak. 

Nem volt erőm, hogy egy szót is feleljek. 

Pedig hogy fogna át, — kérni akartam. 

S ő átkarolt a nélkül is erősen. 

Szólt : 

— Gerion, indulj, de lassú testtel. 

Mint a csónak a kikötő kövéről 
Hátrálva megy s később leng könnyedén, 
így indult el. Farkát mellére vonta. 
S erős kezével mintegy úszva ment. 

Nagyobb félelmet ember ki nem állott, 
Akkor sem, mikor Féton ment bolondul. 
Mint én, mikor a levegőbe szállva 
Sem ég, se föld, — repültem szédülőn. 

Csak Geriont láttam magam alatt. 
Hogy kerengett. Arcom szél simítá. 
Szemem behunyva haliam, mint zuhog 
A mélybe lent a szörnyű Flegeton, 
S úgy összezsugorodtam remegőn, 
A mint csak szegény csontom engedé. 
Mint a sólyom, ha zsákmányt nem talál. 
Kerengve száll, s röpte bizonytalan, 
így szállott le a mélybe Gerion, 
És megállott egy szikla peremén. 

Fellélegzettem. O meg, hogy leléptünk. 
Úgy elsüvöltött tőlünk, mint a nyil. 



Micsoda hely, a hova most jutottunk! 
Merő vasszikla, kegyetlen köves. 
A nevök : tömlöc, s tátongó sötét. 
Nagy és mély árok-féle vad helyek. 
Miként a várakat árkok körítik 
És azokon hidak vezetnek át. 
Akként sötétlenek e tömlöcök, 
S az átjárók nagy sziklák voltának. 

lm, itt jő fel egy meztelen sereg 
A mélységből, s eloszlik jobbra, balra. 
Mint ünnepen látni ezt a hidon. 
A sötét űrben szarvas ördögök 
Nagy ostorokkal verik őket, 
A kik előttök éppen elhaladnak. 

Mily összerettenés minden ütésre! 

S mily fájdalom minden ütés nyomán! 

Egy ismerős arc! Hol láthattam ezt? 
Megállottam, s tűnődve néztem őt. 
A korbácsolt lehajtá a fejét, 
És el akart osonni észrevétlen. 

— Ki vagy? — kérdem, — ki ennyire kerülsz. 
Vonásaidról egyik sógorom 

Jut eszembe: neve Venedikó. 

— Nem szívesen állok szóba veled, — 
így felelt ö, — hát más nem is vagyok. 
De tudd meg, amért én itt bűnhődöm 
Sokan bűnhődnek bolonnyaiak. 

Végigcsapott az ostor ekkor rajta, 
S az ördög szólt: 

— Tovább aljas kerítő. 
Itt e helyen hölgyek vására nincs! 

Tovább ballagtunk e bús szirteken, 
A melyekben a sok jaj visszahangzott, . 
Midőn egy ujabb ostorzott sereg 
Tolong elő egy hasadás közül. 

— Álljunk meg itt, — szólt Virgil, — nézd amott 
Az a magas és méltóságos ember. 

Ki könyezés nélkül áll szenvedést. 
Az ott Jázon, a híres gyapjúrabló. 

Szűk ösvényen egy új körbe jutánk, 
A melynek mélyét vak homály borítja, 
S a szirtfalak penésztől zöldesek. 

Mindenfelé jaj, s lenn az emberek • 
Leírhatatlan mocsok közt nyüzsögnek. 
Oly förtelmes szag fojtogat itt minket, 
Hogy a szememből könyeket facsar. 
Egyik közülök fölemelkedett. 
De a fejét is csúnyaság fedé, 
S így nem tudhattam: pap-e vagy világi. 
Csupán hogy ö is hízelgő vala, 
Miként e sárban kínzott társai. 

A tömlöcöknek másik körsorán 
A sötét szikla lyukakkal tele, 
A melyekből füst és lángok között 
Vonagló lábak sokasága látszik. 

A kuruzsló Simonnak népe ez, 

A mely vásárt a szent dolgokkal űzött, 

A talpuk égnek fordult és a láng 

Fel-feliramló nyelvvel nyalogatja 

A bűnösöknek egész lábaszárát. 

— Ki lehet az, — kérdem, — ki lábait 
Olyannyira hányja-veti amott, 

S a tűz, a mely mellette fölcsapong 
Vörösebb is, mint a többieké. 

— Menj s kérdezd meg. 

S hogy erre tétováztam 
Megindult ő is, s odajött velem. 

— Bárki légy te szegény elkárhozott. 
Mondám a kínlódó mellett megállva, — 
Szólalj meg, ha így szólani lehet. 

És ö kiált: 

— Hogyan! Itt vagy utód! 
Te volnál itt, te: Bonifácus? 

És fejjel lefelé, mint jómagam ? 
Korán gurultál le a pápa-rszékről! 
A jóslat csalt. Hogy hagyhattad oda 
Az anyaszentegyház dús javait, 
E szép asszonyt, kivel kalmárkodál? 

Ott álltam hüledezve. Mit beszél? 
Virgil szólt: 

— Mondd neki, hogy tévedett: 
Nem az vagy te, a kit ő ide vár. 

S én úgy feleltem. 

Ő lábát leszegve. 
Fájdalmas hangon ígyen nyávogott: 
— Hát mit akarsz ? Hogy én ki s mi vagyok ? 
A földön fenn a tiarát viseltem. 
Családomnak medve a címere*) 
S a kis medvék alattam vígan éltek. 
Fejem alatt a pápák nagy sora 
A kiknek üzlet volt a pápaság. 

S a míg ezt monda, kalimpált a lába. 

Virgil melléhez fogva vezetett 

A zergének is keskeny szirtgerincen, 

S im itt egy másik völgy tárult elém. 

A völgyben, mint a litániázó 
Menet, oly lassú lépésben haladt 
Egy meztelen, rettentő furcsa had. 
Sohse hittem, hogy fej a vállakon 
Úgy elfordítva vissza lehessen, 
Mint ezeken, a kik itt elvonultak. 
Gondold el te, ki könyvem olvasod, 

♦) III. Miklós pápa. 

Minő szívvel nézhettem őket én, 
Midőn láttam, hogy szemük könnyei 
A hátuk közepére hullanak. 
Hogy őket néztem, én is könyezék. 
És Virgil monda: 

— Mire való ez ? 
A szánalomnak nincsen ott helye, 
A hol az Isten igazsága büntet. 
Mindez itt jós és kuruzsló bűbájos. 
Ki szemeit oly titkokra irányzá, 
A mik csupán az Isten titkai. 

ígyen beszélve, hidról hídon át 

A legmagasabb szirtre érkezénk. 

Alattunk koromsötét tó terült el, 

S mint Velencében forr a tél havában 

Az arzenálban a hajó-szurok. 

Ügy forrt itten feketén fel pöfögve 

S emelve vetve ezer hólyagot. 

Hogy elbámulva meresztem szemem. 
Vezetőm szól: 

— Vigyázz, bele ne ess! 

S a szirtpárkányról gyorsan visszavont. 

Megfordultam, mint a ki nyugtalan 
Szemléli azt, a miből bajt vigyáz, 
A míg testén átrezg a félelem. 
Ekkor a szirten látom, feltűnik 
Egy ördög, és szaladva jő felénk. 

Óh mily kegyetlen erős arca volt! 
S mily vad és vészes a mozdulata! 
Szárnyával verve, könnyű lábakon 

Dante Alighierí: A Pokol. 

Futott felénk, és horgas vállain 
Egy védtelen bűnöst ragadt magával, 
És kiáltott: 

— Hé, pajtás. Fenekar! 
lm itt egy esküdt. Lukkából való. 
Nyomjátok be, míg másikért megyek. 
Van ott még több is: jól arathatok, — 
Az igazságnak ottan ára van. 

S ledobta öt a mély szirtek között, 

Hogy szinte puffant, hogy a tóba pottyant. 

És elmerült, és háttal fölmerült. 

De a többi sátán a hid alatt. 

Száznál is több, vellával várta készen, 

S hogy felbukott, legott visszanyomá. 

— Rejtőzz el itt e sötét kő mögé, — 
Monda Virgil, — beszélnem kell velők. 

Mint a kutyák mikor koldusra törnek. 
Úgy robogott elő a sok-sok ördög. 
Ahogy Virgil a hídon megjelent. 
S ahány vella, az mind ellene fordult. 

— Hozzám ne nyúljatok! — kiálta Virgil, — * 
Mielőtt nem tudjátok, ki vagyok. 

Jelöljetek ki egyet, a kivel 
Megértetem, közétek mért jövék. 

— Menj te. Farkas, — szóltak az ördögök, 
Egy társukhoz, ki erre odaszállt. 

— Azt hiszed-e, — szólt Virgil itt nyugodtan. 
Hogy eljövök, ha épp nem küldenek. 

S ki küldhet engem, más ha az nem. 

A kinek erre erős joga van. 

Az ég akarja azt, hogy átvezessek 

Egy bolyongót e vad sziklás utón. 

Az ördög erre megszeppenve nézett, 

A villát is leejté féltibe. 

És megfordulva, így kiáltá le: 

— Maradjatok! ezt szúrni nem szabad! 

Morogva nézték lenn az ördögök. 
Hogy lépdegélünk el fejők fölött. 
Felhallatszott, hogy egyik így beszélt: 

— Akarjátok, hogy végig húzzak rajta? 
S a másik szólt: 

— Próbáld meg, ha mered! 

Hallottam mind, és Virgilhez simulva. 
Le nem tudtam rólok venni szemem. 
Az ördög, a ki velünk szóba állt. 
Lekiáltott : 

— Hátrább az agarakkal! 

Aztán megint hozzánk fordulva, szólt : 

— Ezen a hegyen az út megszakad. 
Mert a hatodik bolt a mélybe romlott. 
Menjetek fel e sziklás kőgerincre. 

Ez utatok jobb, s messze elvezet. 
Épp tegnap volt a nagy évforduló, 
A mikor (annak több mint ezeréve) 
Meghalt a nagy hatalmas a kereszten 
És akkor ez az út itt összeomlott. 

Majd társihoz beszélt, megintve őket. 
Mire azok fogukat vicsorgatták; 
S hogy utunk fordult, ördögi dühökben 
Nekünk (nem mondom, mivel) trombitáltak. 

TÍZ Ördög jött velünk így trombitálva. 
No láttam én már harcba indulókat, 
Futó hadat és győzedelmeset, 
Láttam tornára vonuló fiúkat, 
S hol kürtökkel, hol más fúvószerekkel. 
De ilyen induló, mint ezeké volt, 
Kocsmába sem hangzott talán soha. 

Azonban én mindig a mélybe néztem, 

Oda, a hol a szúr ok- tó sötétlett. 

Mint delfinek a tenger zöld vizében 

Föl-fölmerúlnek, s a hatok kitetszik, 

így tettek itt e tóba tartott lelkek. 

De alig tűnt elő a csupasz hátuk, 

Villámgyorsan megint visszamerültek. 

Néhol pedig mint békák a mocsárban 

A parton sorba a fejők kitartják, 

A mig a testök benne van a vízben 

Ugy voltak itt, a hol ördög nem állott, 

A bűnösök, a levegőt lopkodva; 

De a mint egy ördög siet feléjük. 

Mind vissza elbuvik a mély szurokba. 

És a mint az megesik fenn gyakorta. 

Hogy a békák közül magafelejtve. 

Künn marad egy elbámult buta fejjel, 

így történt itt, — mily borzalom volt látni. 

Egy künn maradt, és ott termett az ördög. 

Az üstökét gyorsan vellára kapta, 

S a pöfögő szurokból kiemelte 

Mint egy vidrát, s megint vissza lenyomta. 

Aztán láttam két ördög perelését. 
Előbb szóval, aztán körömre mentek; 
Majd fölreppenve összegabsjodtak 
S mint két visongó vércse harcolának 

Egymás körül forogva, marakodva, 
Mindig iejebb, és végre be a tóba. 
Hol összesűltek-főttek a szurokban, . 
A míg nagy ügygyel-bajjal kijutottak. 

Ez esemény úgy elfoglalta mind 

Az ördögöknek ocsmány seregét, 

Hogy csak magunk mentünk a zord utón. 

— Mester, — mondám, — siessünk, ha lehet. 
Az ördögöktől tartok: mind gonosz 

És valami baj támadhat reánk. 

— Ha tükör volnék, — Virgil így felelt, — 
Az alakod nem tűnnék oly hamar 

Fel én bennem, mint gondolataid. 
Épp ezt gondoltam: menekülni kell! 

Egy nagy sima lejtő csúcsán valánk, 
S az ördögök vészes vad sietéssel 
Repültek mind felénk a tó felett. 

Vezérem akkor úgy megragadott. 
Mint az anya ragadja gyermekét. 
Mikor a ház hirtelen lángra gyullad. 

S hanyatt-fekve a lejtőn, csúszva indult. 
Engem mellén tartva erős karokkal. 
A víz nem fut gyorsabban a csatornán. 
Mint mi mentünk. Szédültem is belé. 
S hogy megálltunk, épp akkor érkezének 
Fejünk fölé a vellás ördögök. 
De már akkor nem volt hatalmuk rajtunk, 
Uj kör volt ez, a hová nem jöhettek. 

E völgyben mint egy nagy biicsus sereg 

Aranycsuhás barátok jöttének: 

Sápadt, síró, sóhajtó emberek. 

Süveg helyett csuklya fődé fejők. 

Mint a kölni barátok is viselnek, 

S e tündöklő aranycsuha, ki hinné 

Belől ólom, és annyira nehéz, 

Hogy vánszorgás csak kínos sok menésük. 

Egy fölkiált: 

— Egy szóra álljatok meg. 
A kik e helyen majdcsaknem "szaladtok! 
Megvártuk őt, s láttam, a többi is, 
Bús-irigyen sóhajtva néze ránk. 

— Ez úgy tetszik, élő ember közöttünk, - 
így suttogott egyik, — minő kiváltság! 
Hogy járhatnak ólomruhátlanul ! 

Aztán fennszóval: 

— Mondd, olasz, ki vagy, 
S hogy jöttél a szenteskedők közé? 

Megmondottam, aztán én kérdezem: 

— Kik vagytok, ti fájdalmak, rabjai? 
Egyik felelt: 

— Többnyire víg-barát. 

Ha ismered e híres lovagrendet. 

S én polgármester voltam földeden. 

Feleltem : 

— Oh bűnös szegények . . . 

De a szó elhalt ekkor ajkamon. 

Mert a földön egy meztelen alak 

Kezén-lábán czövekkel leszögelve. 

Mint ama Nagy volt hajdan a kereszten, 

S reánk meresztve a szemét, vonaglott. 

Szakállát fújva sohajtásival. 

A barát, a hogy rám és rátekintett, 
így szólt: 

— Ez itt, ki megfeszülve fekszik, 
Kétértelmű tanácsot ada hajdan, 
ö Szükséges, — monda, — föláldozni egyet 
A népért. « S egyet föláldoztanak.*) 
Az ipa**) szintígy megfeszítve fekszik. 
De nemcsak ö, hanem a nagy tanács is. 
És mind, ki a Nagy elvesztet kiáltá. 

Ekkor láttam Virgilt is bámulatban. 
De csakhamar magához tért, s beszéle: 

— Mondd meg, barát: melyik út visz- ki innen, . 
Hogy ne kelljen az ördög segedelme. 

És az felelt: 

— Amott egy szirt sötétlik. 
És ott az ut a völgyet áthidalja; 
Hát arra tarts, s hamar kijutsz e helyből. 

— Az ördög, — szólott Virgil meglepetten, — - 

Nem íg7 beszélt. 

S a barát erre mondja: 

— Az ördög gaz, hazug mind valamennyi. 

Virgil erre nagy sebbel-lobbal indul 
A míg arcán kigyúl a harag lángja. 
Úgy hogy alig léphettem a nyomába. 



Mikor a nap az év ifjú szakában 
Még bágyadtan alig ható meleggel 
Sugárzik le az ébredő mezőkre, 
A földmíves aggódva nézi nyáját 
S meg-megfordul a kopár legelőkön. 



♦) Kaifás. 
) Annás főpap. 



** 

Mint elborul az arca tele gonddal, 
Ha földjein a hóharmat fehérlik, 
S mint földerül, ha a nap melegétől 
Zölden ébred a tavasz a határon. 
Az éhező nyájat kihajtja ekkor. 

Engemet is így szállott meg a bánat. 
Mikor láttam Virgilt gondba borulni. 
És így derült fel csakhamar a lelkem. 
Mikor Virgil a romlott hídhoz érve. 
Hozzám fordult s a derekam megfogva 
A törmeléknek tetejére feltolt. 

— Kapaszkodiái, — monda, — és menj ügyelve, 
ígyen hágtunk a romladék magasán 

Mindig feljebb, mígnem tetőre értünk. 
De itten már úgy eltikkadt a mellem. 
Hogy leültem, mihelyest feljutottam. 

— Kell, hogy pihenj, — szólt Virgil, — hanem aztán 
Úgy szedd össze minden fogyott erődet. 

Hogy a mikor fel- visszajutsz a földre. 
Nyomod ne múljék mint a buborék. 

— Menj hát előre, — szóltam felocsúdva, — 
Elég erős és bátor vagyok ahhoz. 

Hogy nyomodon megjárjak minden utat. 

És újra kőről-kőre lépdegélve. 
Mentünk a düledék hátán tovább. 
Beszélgettem, hogy fáradtnak ne lásson. 
És eközben egy hang hangzik alulról. 
Vad kiáltás, de hogy mit mond, nem értem. 
Lenn mély homály. Benne senkit se látok. 

— Mester, — mondám, — ne forduljunk-e arra. 
Hogy láthassuk odalenn, mi történik? 

— Menjünk, — felelt. 



■^ 

S aláereszkedénk. 
Egy perc, — és széles völgy tárult elénk. 

A vérem most is borzalom fagyasztja, 
Ha erre a mély völgyre gondolok: 
A viperák és kígyók sok fajzatja 
Mind ott nyüzsög, kereng és hánytorog. 
S e kígyók földén emberek soka - 
Ijedten futkos, és mind meztelen; 
Sehol kijárás, sehol menedék: 
Mérges kígyó bozsog mindenfelé; 
A kezeken eleven kötelék. 
Irtózatos, förtelmes gyötrelem! 

Közel hozzánk egy óriás kígyó 
Keresztulfont egy ilyen meztelent, 
S nyilas farkát a lapockák között 
Ügy döfte át, hogy mellén tűnt elő. 

Sem /-t sem O-t nem írtak még oly gyorsan, 
A mint az ember teste lángra gyúlva 
Elhamvadott, s előttünk összeomlott. 
De a hamu alig feküdt a földön, 
Megélemiett, és újra volt az ember. 

A nagytudásu emberek beszélik. 
Hogy a Főniksz ötszázadik évébe 
Megaggulva, a magevést elhagyja, 
S csupán tömjént és balzsamot eszik; 
Aztán mirhából és levendulából 
Máglyát készít az őserdőn magának, 
És így ég meg, és így kel újra létre. 

Mint földre sújtott, a ki ájulásból 
Ocsúdik fel, s körülnéz félelemmel. 

Ilyen volt ez, a mikor lábra állott. 

— Ki vagy te? — kérdi Virgil lehajolva. 
És ő felelt: 

— A nevem Fukcsi Vanni 
S Pisztója volt, a míg éltem, hazám. 

— S miért vagy itt ? — kérdeztem én tovább. 

Reám nézett, és arcán szégyen égett. 
S felelt: 

... — Jobban fáj az, hogy észrevettél, 
Mint a gyilok, a mely éltem kioltá. 
De mert felelnem kell, a mit kívánnak : 
Tudd meg hogy templom-kincseket oroztam. 
És hogy te is erezz fájást e völgyben. 
Jóslók neked: Firenze, a te földed 
Uj nép és uj szokások földe lészen. 

Aztán a két kezét égnek emelve 
Fügét vetett a magasság felé, 

— Ne Isten, ne! — így üvöltött pogányul, — 
A zabi- gyermek, a gyilkos, a tolvaj. 

Küldi neked! 

Nem utáltam továbbat 
A kígyót, mely nyaka köré fonulva 
Beléfojtá az égszidó dühöt. 

Egy centaur jelent meg ekkor itten, 
S kiáltotta: 

— Hol van, hol a gazember? 

De az futott, s eltűnt onnan már akkor, 
Nyakán lógatva a nehéz kígyót. 
Marennának mocsáros süppedékein 
Nem nyüzsög oly tengernyi kígyóféle. 
Mint ennek a hátán amennyi nyüzsgött. 




A i'állaiii ez izmus czenlaiiriiak 

Egy sárkány ült, a szárnyait tengetve 

Körülfetrengve őt minden felől. 

S a vállain ez izmos centaúrnak 

Egy sárkány ült, a szárnyait lengetve. 

A mester szólt: 

— E centaur, Kakó. 

A ki az Aventinó hegy alatt 

Csinált nem egyszer szörnyű vértavat. 

Nem jár egyuton emberló-fajával. 

Mert gulyát lopott nagykegyetlenül, 

Farkuknál fogva húzta-vonta 

A híres Herkulesnek ökreit. 

Ezért meg is rakta a hős pogány. 

Százat vert rá, bár ő csak tizet érzett, 

A többinél már itt volt a pokolban. 

Míg így beszélt, elszáguldott Kakó, 
S alólunk három lélek jött elő. 

— Kik vagytok? — így kiált az egyik. 
Elhallgattunk. S a másik is kiáltott: 

— Csiánfa, hol maradt? 

De nem feleltünk. 
Mert ime egy hatlábu szörnykígyó 
Az egyikre reá veté magát. 

Amit itt elbeszélek, olvasóm. 
Rámondhatod, hogy kötve hiszed el, 
Én, a ki láttam, magam sem hivém. 

A kígyónak középső lábai 
Nagyhirtelen átkapcsolák hasát, 
S az első lábak karjára szorultak. 
Aztán vicsorgott, és arcába mart. 
A hátsó lábak combjait köték meg. 
S a hosszú fark a bordákon tekergett. 

Repkény nem font még fát így össze-vissza, 
A mint e szörny ez embert elkínozta. 
Tapadt, szorult, miként a lágy viasz; 
Szín színbe ment, s mint égö papiron 
A fehér szín barnába átoson, 
így változott ez, így olvadt amaz. 
A másik kettő megdöbbenve nézte 
S felkiáltott: 

— Oh Andseló, mi lettél? 
Sem egy, se kettő, sem ember, se kígyó ! 

A két fej ime már egy is vala, 

S a kezek lábak, girbe-görbe sávok. 

Egyik a másba úgy átalakult. 

Hogy sem kígyó, sem ember nem vala. 

Hanem egy más-valami szörnyeteg. 

S így indult el lomhán, irtóztatón. 

A két másik felé e pillanatban 
Egy fekete mérges kígyó csuszamlott. 
A zöld gyík forró nyári délidőben 
így iramlik a meleg köveken. 
Felszökemlett, s miként a nyíl, bevágta 
Magát az egyik nyomorult hasába. 

Lerogyott ez, s a lába szétfeszülve 

A kíntól, mit a kígyó okozott. 

A szája kínos ásításra nyíllott. 

És a sebéből füst szállott elő. 

A kígyó itt farkkal a sebben állva. 

Reámeredt a kínozott arcára. 

De nincs oly gyors talán a pillanat. 

Mint ezek is hogy átváltoztanak : 

A kígyó fark ketté vált, s láb gyanánt 

Terült el s azzal egybeolvadott. 

Emennek pedig puha tagjai 

Gyűrűs kígyó-tagokká váltanak, 

És ujabb szörnyeteggé így leve 

E kettő is. S míg válton változáriak, 

Szemük folyton egymás szemén meredt. 



Szülőhazám: Firenze, oh mi nagy vagy: 
Dicső híred száll földön s tengeren! 
S én mégis szégyellek szülőhazám, 
Hogy orcám szinte most is ég belé: 
A pokolban ott* vagy mindenfelé. 

A mester elől ment, és én utána. 

Egy végtelen lépcsőn szálltunk alá, 

S a kőszirtek és törmelék között 

Kapaszkodva, meg-meginogva mentünk. 

Még most is fáj, ha visszagondolok, 

A mit elénk tárt a . sziklatorok. 

Mint nyáron, mikor lemerül a nap, 

S az éghatár biborban tündököl, 

S a völgyben szétterülő esthomályban 

A fénybogárkák égnek szerteszét. 

Úgy égett itt e völgyben szerteszéjjel. 

Sok apró láng idestova mozogva, 

Vagy egy helyen, imbolygó rém gyanánt. 

Ha nem fogózom itt liieg a hidon. 
Aláesem, miként a szélütött. 

A mint sejtettem, Virgil úgy beszélt: 
— ^ Minden lángbari egy érző elitélt. 

— De ott egy kettős láng van, mesterem 

— Az Ulisszes és Diomédesz együtt. 

A kik Tróját fa-lóval ejtették meg. 

A bűnük egy volt. Egy most büntetésük. 

— Hadd szóljak vélük, — esdekeltem, — 
A kettős láng szétválik, s erre jön. 

Virgil felelt; 

— Lehet, de jobb, ha hallgatsz 
Mert görögök, s talán vonakodnának. 
Majd szólok én, nekem inkább felelnek. 

S hogy hozzánk ért a kettős láng, beszélt: 

— Ha nevem s munkám nektek érdemes. 
Egy percre álljatok meg, s mondja el 
Egyik, hogy hol végezte napjait? 

A nagyobbik láng ekkor meglobog, 
Mint az, a mit a szél fáraszt, susogva. 
És erre-arra imbolyogva, szól : 

— Hogy Kirkétől elváltam, s otthon éltem. 
Vágy támadt bennem egy napon. 

Hogy a világot egészen bejárjam. 
Sem a fiam, sem apám, feleségem 
Nem tudtak engem visszatartani. 
Velem tartott még egypár jóbarát, 
Hajóra fel, és ki tengerekre. 
Láttuk Hispániának partjait, 
A hol hegyet döntött szét Herkules, 
Láttuk Marrokkót és Szárdiniát 
És sok szigetföld nyájas tájait. 
De vágyam engem ismeretlen vízre. 
Lakatlan országokra zaklatott. 
»Barátaim, — mondottamba hajón, — 
A kik ezer vész gyilkai között 
Jutottatok el én velem nyugatra. 
Jertek velem : uj ismeretlen tájak. 

S tapasztalások várnak még reánk. 
Rövid az élet, s oly szép a világ! 
Ne éljünk úgy, miként az állatok. 
De lássunk, halljunk, tanuljunk sokat. 
Ismerjünk uj meg uj világokat.« 
S megindultunk, el napkelet felé. 
Az evezők úgy szelték a vizet. 
Hogy a hajó szinte szárnyon repült. 
Már éjjelenkint uj csillag- csoportok 
Tűntek elénk, s az ismert csillagok 
A tenger s ég határán vesztek el. 
A hold ötször telt, és ötször fogyott, 
Midőn elénk egy oly nagy hegy sötétlett, 
A minőt ember még nem láthatott. 
Azonban búra fordult örömünk. 
Mert csakhamar a magas hegy felől 
Forgószél jött, s bennünket megrohant. 
Az egész tenger forgott mivelünk. 
A hajó orra fölemelkedett. 
És elmerült. S mindenki benveszett.» 

A láng elhallgat, s távozásra leng. 
Midőn egy másik láng lebeg felénk, 
S hang jő belőle tompa, ércszerű. 
Ahogy a sziciliai mese 
Réz-bői csinált ökre bőgött, mikor 
A belezárt bűnös alatt tüzeltek. 

— A szavatok lombardi, — így beszélt, - 
Néhány szót tőlem ne sajnáljatok. 
Mondjátok meg, ha most érkeztetek: 
Romannyában, a szülőföldemen. 
Harcolnak-e vagy csöndes béke van? 

— A te Romannyád, — feleltem neki. — 
Nem volt és nem lesz harc nélkül soha. 

De szólj ki vagy te, hadd tudjuk neved, 
Ki a hazádról megemlékezel. 

A tűz sistergett, s lángja remegett, 
És szólt: 

— Ha tudnám, hagy innen kijutsz. 
Nem szólanék, de ebben a világban, 
A ki itt van, örökkön itt marad. 
Hát tudd meg, én soká fegyvert viseltem 
Aztán felöltem a barát-csuhát. 
S meg is tisztultam volna bűneimtől, 
Ha a pápa*) — hogy verje meg az Isten, " — 
A bűnre engem vissza nem terel. 

Civakodó, örökké csúnya harcban, 
Tanácsot kért, hogy ejtsen meg egy várat: 
Palesztrinát, a melyre loga fájt. 
Ne aggódjál, szólt: itt az égi kulcs, 
A melylyel én minden bűnöd előre 
Feloldozom, tudod, hogy ez jogom. 

Megszédített e furcsa biztatás, 
S gondolva, hogyha hallgatok előtte. 
Valami bajt zúdít még énreám, 
így feleltem: 

— Ha engemet feloldasz. 
Előre is, im nem egyéb tanácsom: 
ígérj sokat és adjál keveset! — 
Ezzel bizonynyal győzői, mondhatom. 

S mikor aztán halódtam ágyamon 
Eljött Ferenc, a nagy szent assisi,**) 

De a fekete angyal már fogóit, 

♦) VIII. Bonifác. 

**) A franciskánus barátok' patrónusa. 

És szólt: 

— Ne tégy most ellenemre Szent 
Az én rabom, velem kell jönnie. 
A mióta csalárdságot tanácsolt: 
Markomban van mindig az üstöke. 
Csak bűnbánót illett a megbocsátás, 
S a bún előtt nem járhat bűnbocsánat. 

Óh én szerencsétlen bűnös halott: 
Kegyetlen kézzel, hogy megragadott! 
— Azt hitted, nem tudok én logikát! — 
így üvöltött, s Mínosz elé vetett 
Ez nyolcszor csapta körül derekát, 
És szólt: örök lángburokba veled! 
S a fogát is csikorgatta utánam. 
Azért s azóta bolygók ily ruhában. 

Lobogva csavarogva távozott, 
Mi is mentünk a szirteken tovább. 
És elhagyók a szenvedéssel teljes 
Sötét völgyet, egy bolthajtáson át. ' 



Vers nélkül is leirhatatlan 
A vérontás, az iszonyú sebek, 
S az élőnyelv is borzalomba halna. 
Ha mindazokról beszélni akarna, 
A miket én láttam ezekután. 

Mint csatatér, a melyen nemzet sorsa 
Dőlt el imént, s a vér még párolog, 
És szerteszét a csonka emberek 
Hevernek nyögve haldokolva mind. 
Olyan látvány tárult mostan elénk. 

Egy ember itt lágyékig széthasítva, 
Hogy lába közt csüggöttek a belek. 
Nézett reám, s a mellét széjjel-nyitva, 
így szólt: 

— lm, nézzed: mennyit szenvedek 

Aztán sóhajtva mutatott a térre 
És monda: 

— Ott megy a nagy Mahomed. 
Egy csuron vér és rajta szörnyű vágás. 
Mint minden, a ki járja e helyet. 
Mind hitszakító, világforgató, 
A míg fenn élt a napos földszinén. 
Ez is, a ki itt sirton sirva mén, 
Pedig feje állig ketté-hasítva, 
S a szenvedése ki nem mondható. 
Egy ördög áll itt pallossal mögöttünk, 
S nekük ez utón körbe kell haladnunk, 
A mikorra az ő helyére érünk. 
Begyógyultunk s ö végig sújt megint. 
De te ki vagy, ki tétovázva állasz, 
És azt hiszed, nem jutsz a büntetésre, 
A melyre Mhiosz téged is itéle. 

Virgil felelt: 

— Élő még ez az ember. 
És Mínosznak hatalma rajta nincsen,' 
Által megy itt, hogy a pokolt ösmerje 
És hogy vezessem, nékem rendelek. 

Száznál többen hallották mind e szókat, 
S a kínjaikat egy percre elfeledve. 
Megállottak, és bámultak felette. 
S megszólaltak hörögve és kiáltva. 
Az egyik torka véresen kitárva. 




Es szerieszét a csonka emberek. 
Hevernek tiyögve. haldokolva mind 

A másik "csonka karjait emelve, 
Az élőknek fenn ezt, amazt ízenve. 

Egy ember itt, — iszony elmondani, — 
Fejét kezében tartva, ballagott, 
S hogy hozzánk ért, fejét fölemelé 
S reánk bámult, hogy most is borzadok. 
Reánk bámult, szemével elmeredve, 
•Fejét miként a lámpást úgy emelve, 
S remegő ajkán tán önkény telén 
Halk sóhaj lebbent el: 

— Oh jaj nekem ! 

• 

Hogyan lehet egy lélek két darabban, 

A büntető Isten tudhatja jobban. 

A fejét így az üstökén emelve, 

Meg is szólalt : 

— Te, a ki élve jársz, 

Mondd, van-e ennél nagyobb büntetés? 

A pokolban nagyobbat nem találsz! 

De hogy hírt vigy a világba felölem. 

Tudd meg nevem: Bertrám del Bornio 

A királyfit noszitám apja ellen, 

S nagy dúlás volt, és harc irtóztató. 

S én bűnhődöm, a mint én cselekedtem. 

A tengersok nép, s rettentő sebek 

Megindították az én szívemet. 

— Mit nézel még? — mondotta Virgil ekkor, — 

Ha meg akarnád rendre nézni őket. 

Itt vesztenéti sok hasznosabb idődet. 

Mert telve velük ez a széles mély völgy 

S e völgy körben éppen huszonkét mérföld. 

És gondold meg, az időd is kiszabva, 

A hold már lenn jár lábaink alatt. 

így szólt, s megindult újra énelőttem 
S a lépteit meggyorsítva haladt. 

— Ha tudnád, — így feleltem, — mi oka. 
Hogy annyira lekötött ez a hely. 

Magad mondtad volna, *hogy ne siessünk. 
Ugy rémlett, itt e szenvedők között. 
Egy ismerőst, egy vérrokont találtam. 

— Ne gondolj rá, vesd ki őt az eszedből, 
Csak arra gondolj, hogy engem kövess.. 
És az maradjon ott, hová került: 

A büntetésre rászolgált bizonynyal. 
Mert jól tudom, kit emiitesz nekem: 
A hídlábnál reád mutatva álla, 
S fenyegetett. S hogy másik szólt hozzája, 
Geri del Bello néven nevezé. 

r 

— Oh mesterem, — feleltem itt megállva. 
Igaz, hogy ö lator volt, gaz, parázna. 

De a halála oly szörnyen esett, 
S nem is boszulta meg senki közülünk, 
El sem búcsúzhatott a végén tőlünk, 
S ezért a szívem rajta megesett. 

Ekként beszélve értünk uj lapályt. 
Az utolsót a tömlöcök között, 
S ez oly fájdalmas hanggal volt tele. 
Hogy befogtam mind a két fülemet. 

Egina, mikor benn a döghalál járt. 
És ember-, állat, úton útfelén 
Leomlott halva, s dögként ott maradt, 
Ilyen volt tán, mint láttam e helyen. 
A mélységben: ember volt emberen 

Ki a hasán, ki a hátán vonaglott, 

Ki négykézláb mászott itt a veremben 

Mellettük lassan, szótlanul menénk. 

Nézve a sok nyavalyást egyrakáson, 

És láttam két erőtlen beteget, 

A mint egymás hátához támaszkodva. 

Vakaróztak, a mint csak lehetett. 

— Miféle nép vagytok, kérdezte Virgil 
Van-e latin faj, mondd csak, köztetek? 
És egy felelt: 

— Mink is azok vagyunk 
De te ki vagy, ki kérdezösködöl ? 

Virgil felelt: 

— Én ez élővel itt 
Szikláról-sziklára járom a poklot 

A két ember szétválva ekkoron 
Remegő fejjel bámult énreám, 
S én kérdezem: 

— Mondd meg ember, ki vagy? 
S hová való? Restelni nincs okod. 

— Arezzó volt az én hazám, — felelte 
S máglyán sütött Albero da Sziena 

De nem azért, a miért itt vagyok. 
Én ugyanis azt találtam beszélni. 
Hogy ha akarnám mint a madarak 
Repülnék és szállnék idestova. 
És ő, ki kíváncsibb volt mint okos. 
Minden áron látni kivánta ezt, 
S haragjában máglyára vettetett. 
Azonban Mínósz nem ezt rótta fel. 
Hanem azt a fene alkimiát. 
És ide tett a varasok közé. 

A költőhöz fordulva, megjegyeztem. 
Hogy nincs hiúbb a sziennainál. 
Hiúbb nép ez tán, mint a francia. 

A másik bélpoklos megszólala: 

— Sztrikka hiúbb; könyékig vájt a pénzbe. 

Ahányszor nyelve jóra viszketett. 

Hát Nikoló, a ki a zamatos 

Szegfűszeget divatba hozta nálunk. 

Hát a vig cimborák itt egy rakáson, 

Kik együtt dörzsöltek éj s napon át. 

És elverték a Kakcsa vagyonát. 



Sem dühös ember, sem ádáz barom. 
Nem rontott n\ég soha egr másnak úgy. 
Mint itt két lélek, talpig meztelen. 
Mint a disznó, mikor kitör az ólból, 
Ügy rohantak, és egy a mást nyakánál 
Megragadva, vonszolta vad dühvel, 
A puszt^ földet söpörve hasával. 

A beteg, a ki imént szólt velem. 
Reszketve nézte, és imígy beszélt: 

— Ez ördögfattya Dsanni Szkikki, lám 
Veszett ebként dul-ful ezen a tájon. 

— Ki ez? 

— Ez ama régi Mirrha, 
Kinek nem kellett tiszta szerelem, 
S ki álalakban végrendeletet 
Hamisított hogy egy kancához jusson. 

Hogy elrohant ez a két megveszett. 
Egy vízkóros, ki pénzt vert életében. 
Szent János arcát aranyokra lopva. 

Felszöszörgött: 

— Vizet, egy csepp vizet! 
S én kérdezem: 

— Ki az a két szegény, 
A kikről folyton folyvást pára száll. 
Mint a nedves kezekről télidőn. 

— Már itt találtam őket, — feleié, — 
. Mikor aláestem e bús verembe. 

Azóta mind a kettő mozdulatlan, 
S nem is mozdul talán többé soha. 
Az egyik a Putifár felesége. 
Ki Józsefét vádolta hamisan; 
A másik meg az a gaz trójai 
Szinon, ki bevitte a falovat. 
S a gőzt belölök a láz égeti. 

Elhagytuk ezt a szotnoru helyet 

S a partján át olyan homályba léptünk. 

Hogy 'alig ' láttunk tíz lépésnyire. 

Ekkor egy kürthang rázta meg a földet, 

Erősebb hang a menydörgés zajánál. 

Arra néztem s úgy rémlett, mintha tornyok 

Sötétlenének itt mindenfelé. 

— Micsoda föld ez, mondd meg, mesterem? 

— Megmondom, nehogy a való meglepjen. 
Mert tévedésbe ejt a szürkület : 

Az óriások tömlöce e hely. 
• S mind kútban ül, egész a köldökig. 

Hogy közeledtünk, félelem fogott el: 
Mint erős várnak bástya-tornyai. 
Úgy itt a parton toronymagasságú 
Nagy emberek voltak mindenfelé. 

Dante AHghieri: A Pokol. ^ 

Már látható volt egyik szörnyű arca, 
A temérdek test, rettentő tagok. 
A természet helyesen cselekedte, 
Hogy abbahagyta ezeknek szülését 

— Rafel mai amek zahi almi! 

így dörgött egyik, hogy a szája mozdult. 
(Ilyen száj nem szólhat sohaszelíden!) 

— Vén fajankó, — szólt neki mesterem, ~ 
Ha épp dühös vagy, fújd ki kürtödön. 
Vagy ha elméd már annyira ködös. 

Hogy nem találod, tapogasd magad 
S ha ráakadsz a kötélre, azon 
Csúsztasd kezed, míg kürtödhöz nem ér. 

— Ez itt Nimród, — szólt aztán énnekem, 
A ki a híres tornyot építette, 

A melyen a nyelv megzavarodott. 
De kár vele az időt vesztegetni. 
Neki akármi nyelven szóknál. 
Nem érti meg,.s mi sem érthetjük őt. 

Jó hosszú ut vitt el a inásikig, 

Ez még vadabb és még tömérdekebb. 

Hogyan tudták e szörnyet megkötözni! 

Mert a nyakától kezdve mindenütt 

Erős vaslánc csörömpölte körül, 

S a mellére a balkezét foga, 

A hátára meg jobbját csatolá. 

S e vaslánc ötször vette ot körül. 

A mester szólt, mielőtt kérdezem : 

— E dölyfös, Jupiterrel szembeszállt, 
S hegyet hegyre dobálva, így akart 

Az ég ellen ostromot kezdeni. 
A neve Efialtesz, s akkoron 
Az óriások oly had voltának, 
Hogy remegtek tőlük az istenek. 
De most nézd meg erőtlen karjait, 
Mozdulni sem tud egyik keze se. 

— Ha lehetne, — feleltem, — látnom Briareoszt, 
Kit mérhetetlen testnek mondanak. 

— Az messze van, és mint ez lánc között, 
S csupán azt látnád, hogy arca vadabb; 
Hamarabb érjük itten Anteuszt, 

Ki szól velünk, és megkötözve sincs, 
S ki bennünket letészen a fenékre. 

« 

Földrendülés nem volt még oly erős, 
Mint most hogy Efialtesz rázkódott. 
Megrázkódott, — hogy láncait lerontsa. 

A haláltól ném féltem úgy soha. 

Mint most ahogy a félelem elállt. 

S ijedtemben tán meghalok vala. 

Ha nem látom, hogy lánca nem szakadt. 

Elértük nemsokára Anteuszt, 

A ki szintén torony gyanánt sötétlett. 

— Óh te, — szólt Virgil, a ki egykoron, 
A völgyben, a hol Hannibál futott, 
Oroszlánt fogtál ezret egymagad, 

S győzelmet vettél volna az egén. 
Ha testvéridhez állasz akkoron. 
Légy hozzánk jó: tégy minket itt alá. 
Hol a hideg a Kokitoszt fogyasztja. 
Ez élő itt jó hiredet viszi 

A világba, a hová feljutand. — 
Hajolj le hát, s ne fintorítsd pofád. 

Az óriás keze hozzánk lenyúlt. 
Virgil szólt: 

— Jer, hadd karoljalak át. 

Mint a firenzei görbe torony 
Mikor rajta felhők vonulnak át, 
Olybá tűnt fel nekem ez óriás. 
Hogy lehajolt; de én e pillanatban, 
Jobban szerettem volna más utat. 

Azonban ő gyöngéden vett tenyérbe 
S vitt míg egymást Virgillel átkaroltuk, 
S letett a mélybe, a hol Lucifer 
Az örök jég-taván uralkodik, 
S alig hogy letett, fölemelkedett. 
Mint a hajónak magas árboca. 



A zord s rekedt szók nagy rakása kéne, 

Hogy e kegyetlen nagy gödört leírjam 

A mely fölött áll az egész pokol, 

S talán nem oly nyelv, mint a milyenen 

Apát, anyát tudunk szólítani. 

Oh sok gonosz nép ezen a helyen 

Inkább birkák, kecskék voltatok volna. 

Hogysem embernek szült a földanya! 

Ahogy leértünk a sötét világba 

Az óriásnak lábai alá. 

Én még mindig a magas falra néztem, 

S magamhoz csupán akkor tértem újra. 

Mikor egy hang fájdalmasan kiáltott: 

— Vigyázz a lábadra, és ne tapodd 
Mi elcsigázott megdermedt fejünket! 

Ekkor láttam, hogy lábaim alatt 
Átlátszó jég van s én azon megyek. 
A Duna télen nem takarja be 
Nagyobb jéggel folydogáló vizét, 
Sem a Don ott a hideg ég alatt. 
Mint itt volt jéggel bevonva a tó. 
Megbírt volna hátán egy hegyet is. 
S mint a béka az aratásidőben 
Fejét a vízből kitartva brekeg, 
így voltak, itt szerteszéjjel a jégben 
Elkékűlt-zöldült arcú emberek. 
Fogukat összeverve úgy vacogtak. 
Mint a gólya, a mikor kelepel. 
Arcát lefordította mindegyik. 
Szemükből köny, ajkukról pára jött. 

Itt kettő, fejjel egymáshoz hajolva. 

Oly szorosan, hogy hajuk egybecsapzott, 

S a szemük le mintha a mélybe nézne. 

— Kik vagytok — kérdem, — a kik annyira 
Ragaszkodtok egymáshoz e helyen? 

A két ember fölemelte fejét. 
Szemükből a hogy hullton hullt a köny, 
Mostan az ajakukra csöpögött. 
És minden csöpp legott meg is fagyott. 

Hogy egymás arcát mégis meglátták, 
Ugy összecsaptak, olyan vad dühvel. 
Mint bakkecskék, ha ütnek homlokot. 

Egy lélek, kinek fülét a hideg 

Ugy megvette, hogy mellette feküdt. 

Fejét aláhorgasztva, felnyöszörgött : 

— Mit nézel minket! Ez a két bolond 
Két egytestvér: Albertó fiai. 

Mint életűkben agyarogtanak, 

S egymást megölve jutottak ide, 

Ügy itt is az az örök végzetük. 

Hogy a dühök mindig egymásra mérged. 

S láttam még itt ezernyi más fejet, 
Kik a fag)^ól oly formát vettenek, 
Hogy inkább ebnek tűntek föl nekem. 
S ez olyan irtózással tölte el, 
Hogy most is fázom, ha rágondolok. 

A mint így mentünk a jég közepén. 
Az örök árnyékban reszkettem én, 
S véletlenül, hogyan hogysem esett: 
Lábammal egynek arcát megütém. 
Felzokogott, és így kiálta rám: 

— Miért rúgtál meg ember! Mondd miért? 
Ha nem Mont-Apertiből jössz e helyre. 
Hogy még tetézd boszúddal kínomat. 

— Mester, — mondám, — engedj megállanom 
Meg kell tudnom, ki ez az atyafi. 

S a szitkozóhoz lépve kérdezem: 

— Ember ki vagy, ki igy őttesz-kiáltasz ? 

— Te mondd, ki vagy, ki úgy megrúgtad itt 
Az orcámat, hogy élőn sem szívelném. 

— Én élek még, és javadra lehet 
Ha jóhíred beírom verseimbe. 

— Ellenkezőleg: nem kivánom! 
Eredj innen, és többé ne boszants! 

Ekkor megragadtam az üstökét: 

— Vagy megmondod rögtön, mi a neved, 
Vagy egy hajszál se marad fejeden! 

— Nem mondom meg, tépjed bár a hajam, 
És rugdosd bár akárhogy a fejem ! 

A haját már a kezemre csavartam 
S a markom hajszálakkal volt tele, 
S ő a szemét lehunyva ugatott,. 
Mikor egy másik így kiáltá át: 

— Hé Bokka, mit ugatsz te, mi bajod! 

— Hallgathatsz már, feleltem, mit beszélnél 
Gyalázatos gaz hazaáruló ! 

Viszek rólad hírt, minőt érdemelsz. 

Már jó távol jártunk ez árulótól. 

Midőn egy lyukban látom, két alak 

Ügy áll, hogy egyik a másik fejét 

A magáéval csaknem eltakarja. 

S miként az éhes kényért faldokol. 

Ügy falja-rágja ez a másikat, 

A nyakszírt és a koponya között. . 

— Mért teszed ezt? — kérdem, — mi vad gyűlölség 
Dühít ez ellen e bús helyen is, 

Mert ha jogos panaszra van okod: 
Elmondom fenn, miben volt igazad. 

Fölemelte fejét a bűnös erre, 

S a száját annak haján megtörülve, 

Felelt : 

— Elmondom, noha nagynehéz 
Szívem fájdalmát megújítanom. 
De ha mag volna a gyűlöletem 
S gyalázata kelne ez árulónak. 
Beszélnék én mindig, ha sírva is. 

Hogy te ki vagy, nem láttalak soha, 
A kiejtésed Firenzére vall, 
És így tudod nevem, ha említem: 
Én ama 'Ugolino gróf vagyok, 
S ez átkozott itt Rudsieri érsek. 
Az ő gonosz gyanúja vert a bajba 
S tudod bizonynyal, hogy megöltenek. 
De azt nem tudjátok, se te, se más, 
Minő kegyetlen volt a mi halálunk. 
Hallgasd meg, aztán ítéld meg magad 
Mit érdemel az emberarcú szörny. 

A tornyot, melybe engem záratott. 
Az Éhség-tornyának hívják ma is, 
S utánam is kerül abba lakó. 

Egy nyílás fenn a börtön magasán 
Mutatta mint mégy a nap nap után, — 
Mutatta, nékünk több hónapon át, 
Midőn egy álom letépte jövendfí 
Borzalmas szörnyű végünk fátyolát. 

Ez úgy tűnt fel mint uram s mesterem 
S egy farkast űzött, s annak kölykeit, 
A Piza melktt magasló hegyen. 
Rajok uszítva éhes ebeit. 
S a kitanult sovány dühös ebek 
S a felbérelt, vad hajtóemberek 
Körülvették a farkast s fiait. 
Láttam mi véget ér a hajsza itt: 
A farkas-apa megállt, s fiai 
Pihegve és remegve lerogyának. 
Rajok rohant és szétszaggatta őket 
A sok kegyetlen, vérre szomjas állat. 

Hajnalodott, a mikor felocsúdtam. 
A fiam a sötét* börtön-zugban 
Kenyérért sirtak, és szöpögtek. 

Kegyetlen vagy, ha szíved nem esik meg 

E vérlázító bús történeten, 

S ha sírni nem tuász ember én velem! 

Mind ébren már, és közel az az óra. 
Mikor ételt szoktak adni nekünk. 
De most az álom ujjától aggódva. 
Mindannyian fázunk és remegünk. 

Alattunk zaj : nehéz kopácsolások 

Beszegezték az ajtónkat az ácsok. 

Fiaimra meresztem a szemem. 
Egymást ölelve sirnak csendesen. 
Én nem sirok: kővé dermedve ott 
Ülök köztük, mint eleven halott. 
Anzelm szól, könyes szemmel nézve rám: 

— Apám, hogy nézel ? Mi bajod apám ? 
S én még sem sirtam, egy szót sem feleltem, 
Hallgattam folyton egész napon át, 
Hallgattam folyton egész éjen át, 
S hogy uj nap jött, és annak egy sugara 
Beszállt s maradt a gyötrelmes bús lakban, 
A négy arcban saját orcámot látva. 
Fájdalmamban a karomba haraptam. 

Ok azt hivén, hogy eszem magamat. 
Felriadtak s hozzám futottanak. 
S mondák: 

— Apánk, egyél meg inkább minket. 
Nekünk nem fáj úgy, édes jó apánk 

S különben is tetőled a mi testünk, 
Legyek tiéd, a mit tetőled vettünk. 

Erőt vettem magamon nehezen. 

Csakhogy őket lecsendesíthessem, 

S az nap s másnap mind szótlanok maradtunk. 

Kegyetlen föld! Hogy meg nem nyilt alattunk! 

így értük meg a negyedik napot. 

Szegény Gaddómra több nem virradott, 

A földön lábaimnál elterülve 

Nyöszörgött még, de alig hallhatám: 

— Mért nem segítesz énrajtam, apám! 

S meghalt. 

S a hogy te látsz itt engemet: 
Szemem láttára mind a négy gyerek. 
Egymás után halt meg az éh miatt. 
Elterülve a hideg padlaton. 
És én közöttük, félholt magam is, 
Ténferegtem, tapogattam vakon, — 
A bú az elmém szinte megzavarta, — 
Még két napig a nevüket jajgatva, 
A kik nekem oly kedvesek valának . . . 
De erősebb az éhség mint a bánat. 

S hogy befejezte igy a panaszát 
Szeme világa torzult égfelé, — 
S a koponyába csontig mart belé. 

Óh Piza, szégyene s gyalázata 

Minden népnek, mely szi< mond igenül*) 

Miért, hogy lusták a szomszédaid 

Reád emelni büntető kezük. 

Hogy dőlnének folyódra a hegyek 

*) Az olasz igen : szí. 

S fullasztanának vízbe tégedet 
Mert ha Ugolinó valóban is 
Elárulta fényes váraidat, • 
A fiai nem voltak vétkesek! 

Tovább mentünk az örök jég között 
És benne más nép tárult elibénk, 
A kik fölemelt arccal álltának. 
Ezek nem sírnak: szemükön a köny 
Első kicsordulása megfagyott, 
S fátyol gyanánt hálózta be szemük, 

Ügy éreztem, mintha szél fújdogálna. 
Noha arcom a hideg megvevé. 

— Mester, mondám, honnan fuj ez a szél? 
Hiszen itten a pára nem szabad. 

— Nemsokára megláthatod magad. 
A szenvedők közül egy fölkiáltott: 

— Bűnös lelkek, mielőtt eljutnátok 
Ama helyre, hol vár a büntetés 
Vegyétek le szememről a jeget! 

— Ki vagy, — kérdem : 

— Alberigo barát. 

— Lehetetlen, hogy volnál halva te ? 

— A lelkem halva, bár a testem él még, 
De benne innen egy ördög lakik, 

A míg le nem jár életideje. 
Mögöttem is im Branka d'Oria 
Már évek óta itt, s a teste fenn. 

— Miket beszélsz, hisz Branka d'Oria 
Eszik, iszik jobban mint valaha 

És hát vígan éli az életét. 

— Az már nem ő, csupán a teste az. 
Mihelyt a lélek érett a pokolra, 

Dante Alighieri: A Pokol. 

Lehull ide s testében ördög él. 

De nyújtsd ki hát kezed, s vedd le szememről 

A jeget, mely egész vakká teszen. 

De én bizony siket maradtam erre. 

Hogy is tegyem, hiszen még rám ismerne. 

Jaj nektek gonosz genuaiak! 
Ti minden erény ellenségei. 
Mert itt találtam közületek egyet, 
A ki mint élő jár még köztelek! 



A pokol-király zászlói lengenek 

Felénk, — szólt Virgil, — hát előre nézz! 

Mint a mikor köd ül a jég fölött. 
Vagy alászáll az esti szürkület 
S a homályban egy szélmalom forog 
Úgy látszott itt egy nagy sötét tömeg. 
És én Virgil mögé húzódtam ekkor 
A szél elöl, mely itt fogas vala. 

Már ott jártunk, — és ezt remegve írom. 
Hol a lelkek, mint szálka az üvegben 
Egészen benn a jégben voltának 
Egyik feküdt, oldalt dőlt benn a másik. 
Ez fejjel le, és talppal fölfelé, 
A másik meg fejjel alá görbülve 
A lábáig, s meghajtva mint az ív. 

Mikor már jóelőre mentünk, mesterem, 
Megmutatta a Sátánt, a ki hajdan 
Szép volt, — és elém állva, szólt: 

— lm, itt van Diz*) és most az ideje. 
Hogy alaposan össze szedd magad. * 

A félelem itt hogyan gyengített el. 

Ne kérdezd, azt leírni nincs erőm. 

Csak azt mondom : félholtan álltam oitan. 

A fájdalom- világ királya mellig 

A jégben volt, és így is oly temérdek, 

Hogy hozzá képest minden óriás 

Olyan kicsiny, mint én az óriáshoz. 

Mily csudaszörny: a fején három arc. 

Az elöl látszó borzalmas vörös, 

A másik két arc mindjárt e mellett, 

Egyik sápadt fehéres, sárga szinü 

S a harmadik barna, mint a fahéj. 

És minden arca alatt két erős 

Denevérszárny mozgott minduntalan. 

Nincsen hajón vitorla ekkora. 

Mint volt csak egy a szárnyai közül, 

S ezekkel vert három féle szelet, 

A mitől itt a fagy keletkezett. 

S ez óriás fej mind a hat szemével 

Ügy könnyezett, hogy állán csepegett le 

A köny, s a szájának véres tajtéka. 

S a hogy a kendertiló fel s lejár 

Ügy mozgatá rémítő fogsorát, 

És azok közt egy-egy elkárhozottat 

Három szájában, hármat összesen. 

Az elsőn immár bőr is alig volt 

Nyersen vöröslött szenvedő húsa. 

— Az ott, — monda Virgil, a ki derékig 
Benn van, s a lába kivül kalimpál, 

Lucifer. *) 

9* 

Az Ott 'Júdás, Júdás Iskariót. 

És az meg ott, ki annyira vergődik 

A fekete arc szájában: Brútusz. 

S az az izmos, nem más mint Kassziusz. 

De menjünk, mert beállt immár az éj. 

A mint rendelte: átkaroltam őt 
S ó felragadva mint a gyermeket, 
Mikor két szárny épp szétterjeszkedett 
A sűrű szőr és jégcsapok között 
Mindig lejebb és lejebb szállt alá. 
Midőn már ott jártunk, a hol a comb 
A lágyékoknál puha völgybe vész, 
Virgil úgy fordult a lábak felé 
Mint a ki fölmegy és nem lefelé. 
Azt hittem, visszatérünk a pokolba 
És ő lihegve így szólt: 

— Jól fogózz. 
Mert ily lépcsőkön hagyhatjuk csak itt 
A gonoszságnak undok völgyeit. 

Aztán kilépett egy sziklalyukon 
És engem annak szélére letett 
Én fölnyitva elbágyadt szememet 
Láttam a rettentő nagy talpakat, 
A mint az égnek tartá Lucifer. 
Elámultan és megdöbbenve néztem. 
Hogy indultam s hová jutottam én. 
Micsoda pont az amin átkelénk?*) 

— Gyerünk, — szólt Virgil, — hosszú még az ut, 
A hajnal elmúlt. 

Homályos szoros 
Hasadéknak indított mesterem.. 

*) A föld középpontja. 



A POKOL ' 133 

— Engedj egy szót, mielőtt tovam ennénk, — 
Mondám, — mester, hol van a jégvilág? 
Hogyan van fejjel lenek az fordítva? 
S hogyan lett ilyen korán virradat? 

-^ Te nem tudod, — felelte, — hol vagyunk 

A középponton túl, s így szembe azzal, 

A hol magadat lenni gondolod. 

Itt reggel van, és este van amott. 

És Lucifer úgy áll mint azelőtt. 

Ezen az oldalon zuhant alá 

Mikor az égből őtet levetették. 

Mentünk, mentünk mindinkább fölfelé, 
A pihenéssel semmit sem törődve, 
Egy sziklák között csorgó kispatak 
Mutatta: ez már a szelíd világ. 
S a nyilas mindig tágabb, szélesebb 
Az örök égnek látszik egy darabja: 

S rajt tündökölnek csillagezerek. 



- VKGE. - 

Az a BRÓDY SÁNDOR, a ki Jókai munkáit 
dolgozza át a magyar ifjúság számára, maga is irt 
egy igen szép gyermek- regényt. A czime: 

Két maggar EoMoson kalandjai. 

AZ EGRI DIÁKOK. 

Áfa igen díszes klállitásban 2 forint 40 kpajczáp, 

Az egri diákok, egyike a legszebb és a leg- 
érdekesebb magyar ifjúsági iratoknak. 

Szihalmi Pál és Viparina Ákos két diák elke- 
rül az egri iskolából. Haza készülnek. Útközben 
azonban kegyetlen komédiások fogják el őket, majd 
a »Szabolcsi kis király« tarija őket magánál, hon- 
nan aztán rejtett földalatti utón egy sziklavölgybg 
tévednek, a honnan nincs kijárás. Itt kezdődik az 
elbeszélésnek a II. része. Abban a sziklavölgyben 
valódi Robinson-életet él a két gyermek. 

Sok küzdelmen, veszélyen, sok kalandon esik 
át a két diák, bátorságuk, az önfeláldozó baráti 
szeretet, meg a jó Isten őrző keze azonban min- 
den bajból kimenti őket. És mindez olyan szépen, 
vonzóan, érdekesen van megírva, hogy az egri 
diákok éppen olyan népszerű könyve lesz a ma- 
gyar gyermekeknek, mint az eredeti, a nagy régi 
Robinson. A ki egyszer a kezébe veszi, nem teszi 
le addig, a mig végig nem olvasta ezt a terjedel- 
mes és diszes könyvet, melyet számtalan kép diszit. 

